
UVOD 

Hvala Allahu, azze ve dželle, koji je kazao: "On tebi 
objavljuje Knjigu, u njoj su ajeti jasni, oni su glavnina Knjige, 
a drugi su manje jasni. Oni čija su srca pokvarena - željni 
smutnje i svog tumačenja — slijede one što su manje jasni. A 
tumačenje njihovo zna samo Allah. Oni koji su dobro u 
nauku upućeni govore: "Mi vjerujemo u njih, sve je od 
Gospodara našeg!" - A samo razumom obdareni 
shvaćaju." (Prijevod značenja sura Ali-lmran, ajet broj 7). 

Neka je salavat i selam na Allahova Poslanika, sallallahu 
alejhi ve sellem, koji je kazao: Od Huzejfe Ibn Jemana, 
radijjallahu anhu, se prenosi da je kazao, rekao je Allahov 
Poslanik, sallallahu alejhi ve sellem: "Srca će biti izložena 
smutnjama poput prostirača koji se širi dio po dio, koje srce 
je upije ostavit će na njemu jednu crnu tačku, a koje srce je 
odbije ostavit će na njemu jednu bijelu tačku tako da će 
postat dva srca, bijelo koje će biti blistavo čisto i njemu 
neće moći fitna da našteti sve dok je Nebesa i Zemlje; i 
drugo srce crno poput spaljena kolca. Takvo srce neće 
poznavati dobro niti će negirati grijeh osim onoga što 
upije, spozna iz okoline (strasti)." 

Neka je salavat i selam na časnu porodicu Vjerovjesnika, 
sallallahu alejhi ve sellem, na Njkegove drugove, i sve koji 
ga slijede do Sundjeg dana. 

Doista živimo u vremenu fitne (smutnje) kada je Allah, azze 
ve dželle, otvorio vrata dunjaluka pa su se ljudi počeli 
natjecati u prikupljanju ovodunjalučkih prolazni dobara, a 
zaboravili su Ahiret i sve njegove ljepote i dobrote. 

Da stvar bude još gora ovih smutnji nisu pošteđeni ni 
vjernici, daije, učeni ljudi... svi su postali predmetom 
iskušenja jedni drugima. 


Teško je analizirati kako i preko čega čovjek da spozna 
da li je obuzelo fitna njega i njegovo srce, no imaju neki 
pokazatelji koji mogu da približe traženi odgovor. 

Na prvom mjestu i možda ponajjači znak da je čovjek 
iskušan jeste slabljenje imana, odnosno da čovjek ne radi 
za Allahovu vjeru i trudi se kao što se prije trudio, i ovo je 
stvar koja je svima nama jasna. 

Na drugom mjestu, odnosno drugi znak koji je pokazuje da 
čovjek zapao u fitnu, a koji je možda presudan po ovoj 
temi jeste hadis odnosno ono što se prenosi od Huzejfe, 
radijjallahu anhu, da je kazao: "Ako neko od vas želi da 
zna da li ga je pogodila fitna ili ne, neka pogleda u 
slijedeće: "Ako smatra da je Halal ono što je ranije smatrao 
Haramom - pogodila ga je fitna, i ako smatra da je 
Haram ono što je ranije smatrao Halalom — pogodila ga 
je fitna!" (Hadis je po šartovima dvojice Sejhova: Buharije 
i Muslima, a oni ga nisu zabilježili). 

A u predaji od Ebu Neiima, radijjallahu anhu, stoji: "Fitne 
će pogađati ljudska srca - koje srce je upije ostavit će na 
njemu jednu crnu tačku, a koje srce je odbije ostat će na 
njemu jedna bijela tačka. Ko od vas želi da zna da li ga 
je pogodila Fitna, ili ne, neka pogleda u slijedeće: Ako 
Haramom smatra ono što je smatrao Halalom, ili Halalom 
smatra ono što je smatrao Faramom — pogodila ga je Fitna 
(smutnja)." 

Dakle, ovo je najjasni pokazatelj da li je čovjek zapao u 
Fitnu ili ne, pa neka svako od nas sebe obračuna i pogleda 
da li je od onih koji su pali na ovom ispitu ili ne?! 


NEŠTO VISE O ISKUŠENJIMA 

Iskušenja su jedan od Allahovih zakona među Njegovim 
stvorenjima, koja On Uzvišeni daje kako bi ih iskušao, 
oprostio im grijehe i razdvojio iskrene od neiskrenih. 

Kaže Uzvišeni: "Mi ćemo vas dovoditi u iskušenje malo 
sa strahom i gladovanjem, i time što ćete gubiti imanja 
i živote, i ljetine. A ti obraduj izdržljive." (Prijevod 
značenja sura El-Bekare, ajet broj 1 55.) 

Također, kaže Uzvišeni: "Mi vas stavljamo na kušnju i u 
zlu i u dobru i Nama ćete se vratiti." (Prijevod značenja 
sura El-Anbija, ajet broj 35)"Elif-lam-mim. 

Misle li ljudi da će biti ostavljeni na miru ako kažu: 'Mi 
vjerujemo! 1 i da u iskušenje neće biti dovedeni?" 
(Prijevod značenja sura El-Ankebut, ajet broji -2) 

A Allahov Poslanik, sallallahu alejhi ve sellem, kaže: 
"Zaista je veličina nagrade srazmjerna veličini iskušenja. 
Zato, kada Uzvišeni Allah zavoli jedan narod, postavi ga 
na razne kušnje, pa ko bude zadovoljan time, Allah će biti 
zadovoljan njime, a ko se srdi zbog toga, njemu pripada 
Allahova srdžba." (Bilježi ga Tirmizi i ocjenjuje dobrim). 

Ljudi sa najvećim i najpotpunijim imanom su oni koji imaju 
najveća i najteža iskušenja. 

Rekao je Allahov Poslanik, sallallahu alejhi ve sellem: 
"Poslanici su imali najteža iskušenja, zatim dobri i pobožni 
ljudi, a onda oni slični njima. Čovjek biva iskušavan shodno 
jačini svoje vjere, pa ako je čvrst u svojoj vjeri, teško će biti 
i njegovo iskušenje, a bude li njegova vjera slaba, bit će 
iskušan u onoj mjeri kolika je njegova vjera. 


Čovjeka će neprestano snalaziti iskušenja sve dok ne bude 
hodao po zemlji čist od grijeha." (Bilježi ga imam Ahmed i 
drugi). 

Neke od koristi iskušenja: 

• opraštanje i brisanje grijeha i loših postupaka, 

• povećanje deredža i ugleda na ahiretu, 

• mogućnost da se shvate i osjete propusti i zanemarivanja 
u pogledu Allahovih prava, korenje i osuđivanje duše 
(nefsa), 

• otvaranje vrata pokajanja, poniznosti i skrušenosti pred 
Uzvišenim Allahom, 

• jačanje veze između roba i Gospodara, 

• podsjećanje na kaznu i bol koju će, na onom svijetu, 
osjećati nesretnici kažnjeni od Allaha zbog svojih grijeha, 

• jačanje ubjedenja i vjerovanja u Allahovu odredbu i 
određenje — kader i to da samo Uzvišeni Allah daje i korist 
i štetu, 

• prisjećanje na smrt i uviđanje prave suštine dunjaluka. 

Tri su vrste ljudi u iskušenjima: 

PRVI: Lišeni i uskraćeni dobra; ljute se zbog iskušenja i 
negoduju, loše misle o Allahu i optužuju sudbinu - kader. 
DRUGI: Upućeni; strpljivi su na iskušenjima i imaju lijepo 
mišljenje o Allahu. 

TREĆI: Zadovoljni; zahvaljuju Allahu i zadovoljni su 
Njegovom odredbom, što je još veći stepen od strpljivosti. 
Cjelokupan život vjernika je u znaku dobra: šta god da mu 
se desi, brišu mu se grijesi i pišu sevabi. Allahov Poslanik, 
sallallahu alejhi ve sellem, rekao je: "Čudan li je primjer 


vjernika: što god ga zadesi, njemu je dobro, i to je 
svojstveno samo vjerniku. Ako doživi nešto lijepo i radosno, 
on zahvali Allahu i to bude dobro po njega, a ako mu se 
desi nešto loše, strpi se i opet bude dobro po njega." 
(Bilježi Muslim). 

Od Allahove mudrosti je da vjernik doživljava iskušenja i 
nedaće, koje su mu ili iskup za počinjene grijehe još na 
ovom svijetu, ili povećanje deredža i mjesta na ahiretu; dok 
nevjernik i licemjer biva pošteđen i sačuvan na dunjaluku, 
ali zato mu se kazna odgađa do preseljenja na drugi 
svijet. 

Rekao je Allahov Poslanik, sallallahu alejhi ve sellem: 
"Primjer vjernika sličan je primjeru mlade stabljike koju 
vjetar neprestano povija i njiše; tako i vjernika neprestano 
pogađaju iskušenja i nedaće. A primjer licemjera sličan je 
primjeru stabljike riže; ne njiše se i ne trese sve dok ne 
dođe vrijeme za žetvu." (Bilježi Muslim). 

Iskušenja i nedaće mogu doći na razne načine: u porodici, 
imetku, djeci, vjeri, a najveće iskušenje za jednog 
Allahovog roba je iskušenje u vjeri. 

Allahov Poslanik, sallallahu alejhi ve sellem, doživio je 
mnoga iskušenja u porodici, imetku, djeci, vjeri, pa se strpio 
računajući na nagradu, sačuvao lijepo mišljenje o svom 
Gospodaru, pomirio se i zadovoljio Njegovom odredbom, 
nastavio slijediti i sprovoditi Allahove propise ne kršeći 
Njegove granice, postajući tako istinski primjer na koji 
treba da se ugleda svako ko doživi kakvo iskušenje i 
nedaću. 

Prilikom iskušenja, Allahov rob je dužan da postupi na 
sljedeći način: 


1 . da bude ubijeđen da je ono što ga je snašlo od Allaha 
i da se pouzda u Njega, 

2. da ustraje u slijeđenju Allahovog zakona, ne kršeći 
Njegove propise; tako da se ne ljuti i ne srdi (zbog 
iskušenja), niti da proklinje sudbinu, 

3. da poduzme sve što je korisno i svrsishodno u cilju 
odbijanja nedaće, 

4. da od Allaha zatraži oprost i pokaje se za učinjene 
grijehe. 

Žalosno je da jedan dio muslimana čija je vjera oslabila, 
kada ih zadesi kakvo iskušenje i nedaća, srde se i ljute, 
proklinju sudbinu i prigovaraju svome Stvoritelju na 
Njegovoj odredbi, gubeći iz vida Njegovu mudrost u tome 
i obmanjujući se svojim dobrim djelima, pa tako upadaju u 
još gore iskušenje i čine veliki grijeh. 

Ako Allahov rob u iskušenjima i nedaćama bude razmišljao 
na jedan drugi način, dajući im ljepši smisao i značenje, 
osjetit će u njima lahkoću, strpit će se i dati prednost lijepoj 
završnici na ovom svijetu, očekujući veliku nagradu i 
Allahovo obećanje, kao npr.: 

1 . da bude svjestan da mu je to iskušenje propisano i da 
se nije moglo izbjeći, kao i to da je u mogućnosti da se 
prilagodi datoj okolnosti i postupa u skladu sa 
mogućnostima; 

2. da ima na umu da su mnoga Allahova stvorenja iskušana 
na neki način, svako sa onim što je u stanju da podnese i 
da gotovo niko od toga nije pošteđen; nevolje i nedaće su 
stalne i neminovne, pa ko primijeti i vidi da su i drugi u 
iskušenjima, bit će mu lakše u njegovom; 

3. da se prisjeti najvećeg iskušenja koje je zajednica 
muslimana doživjela smrću Allahovog Poslanika, sallallahu 


alejhi ve sellem; time je prekinuta objava, smutnje su se 
pojavile i raširile, a ashabi razjedinili. "Svaka nesreća i 
nedaća nakon tvoje smrti je neznatna, Allahov Poslanice"; 

4. da ima na umu Allahovo obećanje i veliku nagradu za 
onoga ko se strpi pri iskušenju. Allahov Poslanik, sallallahu 
alejhi ve sellem, rekao je: "Strpljivost se pokazuje pri 
prvom udarcu"; 

5. možda ga je Allah iskušao tom nedaćom kako bi od 
njega otklonio zlo i još veću nevolju; 

6. Allah mu je na taj način omogućio činjenje veličanstvenih 
djela, poput istrajavanja u strpljivosti, nadanja u Allahovu 
milost i nagradu i iščekivanje pomoći i spasa; sve su to 
ibadeti — dobra djela kojima robujemo Allahu i 
približavamo Mu se; 

7. možda je čovjek imao dosta propusta i nedostataka i 
nije imao mnogo dobrih djela, pa je Allah htio da mu 
podigne mjesto i da to djelo bude jedno od onih zbog kojih 
će se najviše nadati Allahovoj milosti i ulasku u Džennet; 

8. čovjek je možda bio u nemaru, obmanut ovosvjetskim 
čarima i ukrasima, daleko od razmišljanja o Allahu i 
praktikovanju vjere, pa je Uzvišeni Allah htio da se on 
osvijesti i probudi iz svog nemara, prođe takvog načina 
života i vrati pravome putu. 
Pa ako Allahov rob bude ispunjen ovako lijepim i 
pozitivnim značenjima i razmišljanjem, njegovo iskušenje i 
nedaća pretvorit će se u blagodat, pružit će mu se prilika 
da se osami sa svojim Gospodarom, osjeti slasti robovanja 
i skrušenog obraćanja Njemu, učvrsti vezu sa Njim, poveća 
nadu u Njegovu milost, uljepša svoje mišljenje o Njemu 
Uzvišenom i uradi mnoga dobra djela koja se ne daju ni 
opisati. 

Vehb Ibn Munebbih, rahmetullahi alejhi, rekao je: "Čovjek 
neće u potpunosti shvatiti i razumjeti vjeru sve dok iskušenje 


i nedaću ne bude smatrao kao blagodat, a blagostanje i 
bezbrižnost nedaćom, tako da, kad je u nevolji, očekuje 
olakšanje i razgalu, a kada uživa u blagostanju, očekuje 
nevolju." A Allahov Poslanik, sallallahu alejhi ve sellem, 
kaže: "Kada na Sudnjem danu budu dijeljene nagrade 
onima koji su bili u iskušenjima i nedaćama, oni koji su na 
dunjaluku bili pošteđeni, poželjet će da su im kože bile 
cijepane i rezane makazama." (Bilježi Tirmizi). 

Neke od stvari i postupaka koje olakšavaju onome ko je u 
iskušenju i nedaći, umiruju tugu, stimulišu moral i volju, 
okrepljuju srce i daju mu snagu: 

1. Dova: Rekao je šejhul-islam Ibn Tejmijje: "Dova je uzrok 
koji potiskuje i otklanja nevolju. Pa ako dova bude jača od 
nevolje, otklonit će je, a ako uzrok nevolje bude jači, onda 
je neće otkloniti, ali će je umanjiti i oslabiti. Zato je pri 
pomračenju Sunca i drugim prirodnim čudima i 
događajima naređeno da se klanja namaz, dovi, traži 
oprost i udjeljuje sadaka." 

2. Namaz: Kada bi Allahovog Poslanika, sallallahu alejhi 
ve sellem, nešto zadesilo i pogodilo, potražio bi utočište u 
namazu. 

3. Sadaka: U jednoj predaji se navodi: "Liječite svoje 
bolesne sadakom." 

4. Učenje Kur'ana: "Mi objavljujemo u Kur'anu ono što 
je lijek i milost vjernicima." (Prijevod značenja sura El- 
Isra', ajet broj 82.) 

5. Poslanikove, sallallahu alejhi ve sellem, dove: "A ti 
obraduj izdržljive, one koji, kada ih kakva nevolja zadesi, 
samo kažu: 'Mi smo Allahovi i mi ćemo se Njemu 
vratiti!" 1 (Prijevod značenja sura El-Bekare, ajet broj 
155-156). 


"Nema čovjeka koji u nevolji i nedaći kaže: 'Mi smo 
Allahovi i mi ćemo se Njemu vratiti' a da Allah njegovu 
situaciju neće zamijeniti boljom." 

MESIH DEDŽDŽAL I NJEGOVE 

OSOBINE 

Značenje riječi El Mesih? 

Ebu Abdullah El-Kurtubi spominje dvadeset tri izvedenice 
ovog korjena riječi a autor El Kamusa pedest značenja. ( Et 
Tezkire, 679, Tertibul Kamus, 4/239). 

Ovaj izraz se upotrebljava za iskrenog, kao i za lažljivog 
prevaranta. Tako Mesih Isa sin Merjemin je iskreni, dok je 
Mesih Dedždžal pokvareni lažac. 

Allah, azze ve dželle, je stvorio dva Mesiha, jedan 
nasuprot drugom: 

Tako je Isa, alejhi selam, Mesih upute, liječi slijepog i 
gubavog, oživljava mrtvog - Allahovom, azze ve dželle, 
dozvolom. 

A Dedždžal - Allah ga prokleo - je Mesih stranputice. 

Iskušaće ljude onim što mu je dato od znakova kao što su: 
spuštanje kiše, rast rastinja i druge neprirodnosti. 

Nazvan je Dedždžal Mesihom jer mu je jedno oko 
«memsuhatun» pobrisano, ili zato što će zemlju pobrisati 
(prijeći) za četrdeset dana. 


Prvo mišljenje je jače jer se u hadisu kaže: Doista je 
Dedždžal pobrisanog oka. (Muslim, 18/16). 

Značenje riječi Dedždžal? 

A riječ Dedždžal je izvedena od: katranom namazati devu, 
kada je katranom prekriju. 

A osnova riječi je u značenju: Mješanje. Kaže se «dedžele» 
kada se pomiješa i prikazuje. 

Dedžžal je: lažac, smutljivac i nadnaravan, riječ u 
augmentativu na oblik «fe'aal«, odnosno onaj ko puno laže 
i obmanjuje. 

U množini se kaže «dedždžalun», a Malik je rekao 
«dedžadžile», u obliku nepravilne množine. 

Kurtubi spominje da riječ Dedždžal ima deset upotreba u 
jeziku. (Et Tezkire, 658). 

Izraz Dedždžal je postao simbolom jednookog Mesiha 
lažljivca, pa kad se izgovori Dedždžal isključivo se misli na 
to značenje. 

Dedždžal je nazvan Dedždžalom jer on istinu prekriva 
neistinom, ili zato što ljudima prekriva svoje nevjerovanje, 
prikazivanje i pretvaranje, ili zato što se pokriva brojnošću 
svoje skupine. (Lisanul Areb, 1 1/236-237). 

Osobine Dedždžala i zabilježeni hadisi o njemu Dedždžal 
je čovjek, potomak Ademov. 


Ima mnogo svojstava rečenih u hadisima kako bi se ljudi 
upoznali i upozorili na njegovo zlo. 

Kada se pojavi prepoznaće ga istinski vjernici, neće biti 
njime iskušani, nego će ga znati po opisu koji nam je prenio 
Allahov Poslanik, sallallahu alejhi ve sellem. 
Ova svojstva ga razlikuju od drugih ljudi. Neće zavarati 
nikoga osim neznalicu (džahila) koji je još prije stradao. 
Molim Allaha da nas sačuva od njegovih laži. 

Od tih svojstava je: čovjek, mlad, crven, nizak, hodaće 
primičući prste a odmičući pete, kovrdžave kose, širokog 
čela, širokih prsa, pobrisanog desnog oka. To oko nit je 
istureno nit je udubljeno, poput je bobe koja pluta po 
površini. A njegovo lijevo oko je prekriveno gustom 
koprenom. Između očiju će mu pisati «kaf, fa, ra- kefere» 
nepovezanim slovima, što znači kafir (nevjernik). Pročitaće 
ih svako od vjernika, i ko zna i ko ne zna čitati. Od njegovih 
svojstava je i neplodnost, neće imati djece. 

Spomenuću nekoliko vjerodostojnih hadisa u kojima se 
spominju neke od nabrojanih osobina. 

I oni su dokaz pojave Dedždžala: 

1. Od Ibn Omera, radijjallahu anhu, se prenosi da je 
Allahov Poslanik, sallallahu alejhi ve sellem, rekao: Zaspao 
sam obilazeći Kabu...(pa je spomenuo kako je vidio Isa, 
alejhi selam, potom Dedždžala, pa je opisujući garekao): 
"...kad ono ogroman čovjek, crven, kovrčave kose, ćorav, 
oko mu je poput bobe koja pluta po površini, rekoše: To je 
Dedždžal, njemu najsličniji čovjek je Ibn Kutn, čovjek iz 
plemena Huza'a. (Buhari, 1 3/90). 


2. Od Ibn Omera, radijjallahu anhu, se prenosi da je 
Allahov Poslanik, sallalahu alejhi ve sellem, spomenuo 
Dedždžala pa rekao: Doista Allah nije ćorav. Nije li Mesih 
Dedždžal ćorav u desno oko koje je poput plutajuće bobe 
na površini. (Buhari, 1 3/90). 

3. U hadisu Nevas bin Sem'ana stoji da je Allahov Poslanik, 
sallallahu alejhi ve sellem,opisao Dedždžala: On je mladić, 
jako kovrčave kose, ugašenog oka, kao da ga poredim sa 
Abdulizzom Ibn Kutnom. (Muslim, 1 8/65) 

4. Ubade bin Samit prenosi da je Allahov Poslanik 
sallallahu alejhi ve sellem,rekao: Doista je Mesih Dedždžal 
čovjek, nizak, proćelav, šepav, ćorav, pobrisanog oka koje 
niti je istureno niti udubljeno. Ako vam se pričini, znajte da 
vaš Gospodar nije ćorav. (Sunen Ebi Davud, 1 1/443). 

5. Ebu Hurejre, radijjallahu anhu, prenosi da je Allahov 
Poslanik, sallallahu alejhi ve sellem, rekao: A što se tiče 
Mesiha zablude on je ćorav u jedno oko, visokog čela, 
širokih prsa, gubav. (Nihaje fi garibil hadis, 2/1 26). 

6. Huzejfe, radijjallahu anhu, prenosi da je Allahov 
Poslanik, sallallahu alejhi ve sellem, rekao: Dedždžal je 
ćorav u lijevo oko, nakostriješene kose. (Muslim, 1 8/60-61 ) 

7. Enes, radijjallahu anhu, prenosi da je Allahov Poslanik, 
sallallahu alejhi ve sellem, rekao: Između očiju će mu biti 
napisano kafir (nevjernik). (Buhari, 1 3/91 ) 

A u drugoj predaji stoji: Biće pravilno poredana slova: Ke, 
fe, re, pročitaće ih svaki musliman. (Muslim, 1 8/95) 


A u predaji Huzejfinoj stoji: Pročitaće ih svaki mu'min, bio 
pismen ili nepismen. 

Ovaj natpis će biti stvaran i vidljiv. Nema nejasnoće u tome 
da ga neki ljudi vide a neki ne vide, niti da ga čita 
nepismen. 

To stoga što vizuelnu moć stvara Allah azze ve dželle, kako 
hoće i kad hoće. Taj natpis će vidjeti vjernik svojim okom 
makar i ne znao čitat, a neće ga vidjeti nevjernik makar 
znao čitati, isto kao što vjernik vidi Allahove znakove koje 
nevjernik ne vidi. 

Tako će Allah azze ve dželle, podariti mogućnost čovjeku 
bez učenja jer će to biti u vrijeme natprirodnosti. (Fethul 
Bari, 13/100) 

Imam Nevevi, rahmetullahi alejhi, veli: Tačno je ono na 
čemu su učenjaci, a to je da će ovaj natpis biti stvaran i 
vidljiv. Allah ga je učinio znakom i jednim od nepobitnih 
dokaza o njegovom nevjerstvu, laži i pokvarenosti. 
Predočiće ga svakom muslimanu, pismenom ili nepismenom, 
a sakriće ga od onog kome je htio nesreću i kušnju, a u 
svemu tome nema oprečnosti. (Nevevijev komentar na 
Muslimov Sahih, 1 8/60). 

8. Od njegovih svojstava je i ono što se bilježi u hadisu 
Fatime bint Kajs radijjallahu anha, u priči o Džesasi u kojoj 
Temim, radijjallahu anhu, kaže: Brzo smo krenuli dok nismo 
ušli u kuću, kad u njoj najveći i najčvršći čovjek koga smo 
ikad vidjeli. (Muslim, 18/81) 


9. Imran bin Husajn prenosi da je čuo Allahov Poslanika, 
sallallahu alejhi ve sellem, da kaže: Između stvaranja 
Adema i Sudnjeg dana nije stvoren veći čovjek od 
Dedždžala. (Muslim, 1 8/86-87) 

1 0. A što se tiče Dedždžalove neplodnosti, bilježi se od 
Ebu Seid El-Hudrija, radijjallahu anhu, da mu je rekao Ebu 
Sajjad: Zar nisi čuo Allahov Poslanika sallallahu alejhi ve 
sellem, kako kaže: Doista neće imati potomaka? Naravno 
da sam čuo - reče. (Muslim, 1 8/50) 

Primjetno je da u spomenutim predajama nekad lijevo a 
nekad desno oko je opisano ćoravošću, a sve predaje su 
vjerodostojne, te tu postoji nejasnoća. 

Hafiz Ibn Hadžer, rahmetullahi alejhi, smatra da je hadis 
Ibn Omera u dva Sahiha o ćoravosti desnog oka 
prioritetniji od predaje Muslima o ćoravosti lijevog oka, jer 
je usaglašenost o točnosti jača od neusaglašenosti. (Fethul 
Bari, 1 3/97) 

Kadi 'ljad, rahmetullahi alejhi, smatra kako su mu oba oka 
oštećena. Sve predaje su vjerodostojne. 

Desno oko je slijepo i pobrisano kao što stoji u Hadisu Ibn 
Omera, radijjallahu anhu, a na lijevom oku je gusta 
koprena, tj. i ono je oštećeno. Tako su oba oka ćorava, 
jedno je slijepo a drugo dobro oštećeno. 

O ovom spoju predaja imam Nevevi, rahmetullahi alejhi, 
kaže: Ovo je vrhunac ljepote. (Nevevijev komentar 
Muslima, 2/235). 


I to je ono što Ebu Abdullah El-Kurtubi smatra ispravnim. (Et 
Tezkire, 663) 

DA LI JE U KUR'ANU SPOMENUT 

DEDŽDŽAL? 

Ulema se interesovala o mudrosti (hikmetu) nespominjanja 
Dedždžala u Kur'anu kad se zna za njegovu veliku smutnju, 
za upozoravanje svih poslanika na Dedždžala, za 
naredbu o traženju zaštite od njega u namazu. 

Ponudili su neke od mogućih odgovora: 

1 . Spomenut je u kontekstu ajeta u kojima se kaže: „Onoga 
dana kada neki predznaci od Gospodara tvoga dođu, 
nijednom čovjeku neće biti od koristi to što će tada 
vjerovati, ako prije nije vjerovao, ili ako nije, kao 
vjernik, kakvo dobro uradio." (Prijevod značenja sura 
Sura El En'am, ajet broj 158). 

Ovi predznaci su: Dedždžal, izlazak Sunca sa Zapada, 
životinja (dabbe) spomenuti u tefsirima ovog ajeta. 

Muslim i Tirmizi bilježe od Ebu Hurejre, radijjallahu anhu, 
kako je Allahov Poslanik, sallallahu alejhi ve sellem, rekao: 
„Troje kad se pojavi nijednom čovjeku neće biti od koristi 
to što će tada vjerovati, ako prije nije vjerovao, ili ako nije, 
kao vjernik kakvo dobro uradio... izlazak sunca sa Istoka, 
Dedždžal, životinja iz zemlje. (Muslim, 2/195 , Džamiu 
Ttirmizi, 8/449). 

2. Kur'an spominje silazak Isa alejhi selam, a Isa alejhi 
selam, će ubiti Dedždžala. Zadovoljilo se spominjanjem 
Mesiha upute nad spominjanjem Mesiha zablude, a običaj 
kod arapa je da se spomene jedna od suprotnosti a 
izostavi druga. 


3. Spominje se u riječima Uzvišenog: „Stvaranje nebesa i 
zemlje je sigurno veće nego stvaranje roda ljudskog." 
(Prijevod značenja sura Gafir, ajet broj 57). 

Ljudskim rodom se misli na Dedždžala samo se općenitošću 
mislilo na djelimičnost. 

Ebul Alije kaže: Sta ima veće od stvaranja Dedždžala 
kojeg veličaju Židovi. (Kurtubijev Tefsir, 1 5/325). 

Ibn Hadžer, rahmetullahi alejhi, kaže: Ovo, ako je 
utemeljeno, je najbolji odgovor i dio je onog što je Allahov 
Poslanik, sallallahu alejhi ve sellem, uzeo u obavezu da 
pojasni, a apsolutno znanje pripada samo Allahu, azze ve 
dželle, (Fethul Bari, 1 3/92). 

4. Kur'an nije spomenuo Dedždžala omalovažavajući ga i 
podcjenjujući. Tvrdnjom kako je on božanstvo a ustvari je 
čovjek čije stanje je potpuno različito stanju Gospodara 
Savršenog, Veličanstvenog i Uzvišenog od bilo kakve 
manjkavosti. 

Zbog toga je njegov slučaj bezvrijedan da bi ga On 
spomenuo, ali uz sve to poslanici su upozorili na njega, 
ukazavši na njegovu opasnost i iskušenje kao što smo već 
spominjali. 

Ako bi se ovom neko suprotstavio tvrdnjom kako je Kur'an 
spomenuo Faraona koji je također tvrdio da je božanstvo, 
može mu se reći: Slučaj Faraona je bio i nestao. Spomenut 
je kao opomena i pouka ljudima. 

A Dedždžal će se dogoditi na kraju vremena. Nije 
spomenut zbog ispita ljudima a i samo prizivanje 
božanstva za sebe je očita i jasna obmana. 


Dedždžal je jasna manjkavost, očita prezrenost, manji i 
nebitan za mjesto koje poziva. 

Stoga Allah, azze ve dželle, izostavlja njegovo 
spominjanje jer zna da Njegovim vjernim robovima neće to 
promaći i da će ih samo pojačati imanom i predanošću 
Allahu i Njegovom Poslaniku, baš kao što će mladić kojeg 
Dedždžal ubije reći: Tako mi Allaha, danas mi je još jasnije 
kositi. (Buhari, 13/101) 

Ponekad se nešto izostavi zbog očite jasnoće baš kao što 
je Allahov Poslanik, sallallahu alejhi ve sellem, u samrtničkoj 
bolesti izostavio imenovati Ebu Bekra, radijjallahu anhu, 
halifom zbog očite veličine i vrijednosti Ebu Bekra kod 
ashaba i zbog hadisa: Allah i vjernici odbijaju bilo koga 
osim Ebu Bekra. (Muslim, 15/155) 

Ibn Hadžer, rahmetullahi alejhi, spominje kako je pitanje o 
nespominjanju Dedždžala u Kur'anu i dalje aktuelno. 

Pogotovo zato što je Allah, azze ve dželle, spomenuo 
Je'džudža i Me'džudža čije je iskušenje slično i srodno 
Dedždžalovom. (Fethul Bari, 13/91-92). 

Toliko o tome, možda je prvi odgovor najbliži, a opet Allah 
azze ve dželle, najbolje zna, tako bi Dedždžal indirektno 
bio spomenut u kontekstu određenih predznaka Sudnjeg 
dana a tu indirektnost je pojasnio Allahov Poslanik, 
sallallahu alejhi ve sellem. 

DA LI JE DEDŽDŽAL ŽIV I KO JE IBN 

SAJJAD? 

Prije nego li odgovorimo na ova dva pitanja neophodno je 
da upoznamo ko je Ibn Sajjad? 


Je li on Dedždžal ili je to neko drugi? 

A ako je neko drugi mimo njega Dedždžal hoće li se 

pojaviti prije iskušenja Dedždžala ili ne? 

Prije nego odgovorimo na ova pitanja upoznajmo se sa Ibn 
Sajjadom. 

Ibn Sajjad 

Zove se Safi, a kažu i Abdullah, sin Sajjadov ili Saidov. Bio 

je jedan od Zidova Medine, neki pak kažu da je bio od 

Ensarija. 

Bio je mlad kad je Allahov Poslanik, sallallahu alejhi ve 

sellem, došao u Medinu. 

Ibn Kesir, rahmetullahi alejhi, spominje da je primio islam i 
da je njegov sin Umara bio prvakom Tabi'ina od kojeg su 
prenosili hadise Imam Malik i drugi. (Fethul Bari, 3/220, 
6/164). 

Njegovu biografiju bilježi Zehebi u djelu Tedžridu Esma'is 
Sahabe, u kojem kaže: Abdullah Ibn Sajjad, spominje ga 
Ibn Sahin i kaže: On je sin Saidov, otac mu je bio Židov, 
rodio mu se Abdullah slijep i osunećen, za njega se kaže 
da je Dedždžal, potom je prihvatio islam i on je tabi'in, 
jedan od prenosilaca hadisa. (Tedridžu esma'is sahabe, 
1/319, br.3366) 

Spominje ga i Hafiz Ibn Hadžer u djelu El Isabe, navodeći 
ono što je rekao Zehebi kaže: Od njegove djece je Umara 
Ibn Abdullah Ibn Sajjad. 

Bio je među najboljim muslimanima, iz društva Se'id Ibn 
Musejjiba. Od njega su prenosili hadise Imam Malik i drugi. 


Zatim je spomenuo nekoliko hadisa o Ibn Sajjadu koje ćemo 
navesti kasnije. 

Potom veli: Općenito govoreći, neutemeljeno ga je ubrajati 
u ashabe, jer da je ashab sigurno ne bi bio Dedždžal zato 
što će Dedždžal umrijeti kao kafir. A ako je to neko drugi 
onda on nije bio musliman kad ga je Allahov Poslanik 
sallallahu alejhi ve sellem, sreo. (El Isabe fi temjizis sahabe, 
3/1 33, br.6609). 

A ako je poslije toga primio islam, onda je on tabi'in 
prenosilac hadisa kako tvrdi Zehebi. 

Ibn Hadžer u djelu Tehzibut Tehzib o Umaru Ibn Sajjadu 

kaže: Umara Ibn Abdullah Ibn Sajjad El Ensari Ebu Ejjub El 

Medeni prenosio je hadise od Džabir Ibn Abdullaha, Seid 

Ibn Musejjiba i Ata' Ibn Jesara, a od njega su prenosili 

hadise: Dahhak Ibn Usman El Huzami, Malik Ibn Enes i 

drugi. 

Ibn Me'in i Nesa'i kažu: povjerljiv, a Ebu Hatem: dobrog 

hadisa. 

Ibn Se'ad kaže: Bio je povjerljiv, malo je hadisa prenio. 

Imam Malik nikome nad njim nije davao prednost u hadisu. 

Govorili su: Mi smo potomci Ušejhab Ibn Nedždžara pa su 

ih naslijedili Benu Nedždžar a danas su saveznici Benu 

Malik Ibn Nedždžara, a nije poznato njihovo porijeklo. 

Tehzibut tehzib, 7/41 8, br.681 

Stanje Ibn Sajjada 

Ibn Sajjad je bio varalica. Ponekad je gatao pa pogađao 
i lagao. 

O njemu se pričalo među ljudima, pričalo se da je 
Dedždžal o čemu ćemo govoriti kada bude riječ o tome 


kako ga je Allahov Poslanik sallallahu alejhi ve sellem, 

iskušao. 

Poslanikov, sallallahu alejhi ve sellem, ispit za Ibn 

Sajjada 

Kad se među ljudima pročuo slučaj Ibn Sajjada, kako je 

upravo on Dedždžal, Allahov Poslanik, sallallahu alejhi ve 

sellem, je htio da se pobliže upozna s tim, da objelodani 

njegovo stanje. 

Otišao je do njega sakriven kako ga Ibn Sajjad ne bi 

primjetio nadajući se da će čuti nešto od njega. 

Uputio mu je nekoliko pitanja koja su otkrila njegovu 

stvarnost. 

U hadisu Ibn Omera, radijjallahu anhu, stoji kako je Omer, 

radijjallahu anhu, u društvu Poslanika, sallallahu alejhi ve 

sellem, i skupine sunarodnjaka se uputio Ibn Sajjadu. 

Našli su ga kako se igra sa djecom u blizini tvrđave Ibn 

Mugale, a bio je blizu punoljetnosti. 

Nije ih primjetio dok ga Allahov Poslanik, sallallahu alejhi 

ve sellem, ne udari po ruci i reče mu: Svjedočiš li da sam ja 

Allahov Poslanik? 

Ibn Sajjad ga je gledao pa reče: Svjedočim da si Poslanik 

nepismenim. Onda Ibn Sajjad reče Poslaniku, sallallahu 

alejhi ve sellem: Svjedočiš li ti da sam ja Allahov Poslanik? 

Pa je odbio to posvjedočiti i reče: Ja vjerujem u Allaha i 

Njegovog Poslanika. 

Upita ga : Sta vidiš? 

Ibn Sajjad reče: Dolazi mi iskreni i lažac. , 

Poslanik mu reče: Pomiješalo ti se. 

Potom mu Poslanik, sallallahu alejhi ve sellem, reče: Nešto 

sam sačuvao, sakrio za tebe!? 

Ibn Sajjad reče: To je dim. 


Poslanik reče: Odstupi, nećeš povratiti moć. 

Omer, radijjallahu anhu, reče: Dopusti mi Allahov Poslanice 

da ga udarim sabljom po vratu. 

Allahov Poslanik, sallallahu alejhi ve sellem, odgovori: Ako 

je on taj ti nad njim moći nemaš (ne možeš ga ubiti je će 

Dedžala da ubije Isa, alejhi selam), a ako nije, čemu onda 

njegovo ubistvo. Buhari, 3/31 8 

U predaji se bilježi kako ga je Allahov Poslanik, sallallahu 

alejhi ve sellem, upitao: Sta vidiš? Vidim prijestolje (arš) na 

vodi - reče. To je šejtanovo prijestolje na moru, reče mu 

Poslanik. 

Sta još vidiš? Vidim iskrene i lažljive ili lažljive i iskrene. 

Poslanik, sallallahu alejhi ve sellem, reče: Ostavite ga, 

pomiješalo mu se. Muslim, 1 8/49-50 

Ibn Omer kaže: Potom je Allahov Poslanik, sallallahu alejhi 

ve sellem, otišao sa Ubej Ibn Ka'bom do palmovika u kojem 

je boravio Ibn Sajjad. 

Želio je čuti nešto od Ibn Sajjada prije nego li ga on 

primijeti. 

Allahov Poslanik, sallallahu alejhi ve sellem, ga ugleda 

naslonjenog na pokrivač, majka vidje Poslanika 

naslonjenog na palmu pa reče: Sa'fe, a tako se zvao Ibn 

Sajjad, eno Muhammeda, a Ibn Sajjad se uznemiri a 

Allahov Poslanik, sallallahu alejhi ve sellem, reče: Da me 

nije otkrila, ja bi ga obznanio i razotkrije Buhari, 3/31 8 

Ebu Zerr, radijjallahu anhu, priča: Allahov Poslanik, 
sallallahu alejhi ve sellem, me poslao njegovoj majci da je 
pitam koliko ga je u trudnoći nosila? 
Pitao sam je i rekla je dvanaest mjeseci. 


Potom me poslao da je pitam o njegovom prvom plaču 

prilikom poroda. 

Pitao sam je i rekla je da je to bio plač kao plač djeteta 

od mjesec dana. 

Potom Allahov Poslanik, sallallahu alejhi ve sellem, reče: 

Nešto sam ti sklonuo, sakrio. Dio lobanje crvenkasto - bijele 

ovce i dim. Kaže: Htjede reći duhan (dim) pa bi spriječen ( 

nije mogao da izgvori) pa reče: Duh, duh (dim). Musned 

Ahmeda, 5/148 

Tako ga ispita Allahov Poslanik sallallahu alejhi ve sellem, 
kako bi se upoznao sa stvarnošću oko Ibn Sajjada. 

Ovdje se riječju duhan (dim) aludira na Kur'anske riječi: 
„Zato sačekaj dan kada će im se činiti da prema nebu vide 
vidljiv dim." (Sura Ed Duhan, ajet broji 0). 

U predaji Ibn Omera, radijjallahu anhuma, kod Imam 
Ahmeda se spominje: Sakrio sam ti nešto, a sakrio mu je: 
dan kada će vidjeti prema nebu vidljiv dim. Musned 
Ahmeda, 9/1 39 hadis 6360 

Ibn Kesir, rahmetullahi alejhi, kaže: Doista se Ibn Sajjad 
služio metodom gatara, jezikom džina koji raščlanjuju riječi 
zato je rekao: Duh odnosno duhan. 

Tada je Allahov Poslanik, sallallahu alejhi ve sellem, otkrio 
istinu da je to šejtanskog posla pa mu reče: Propao si, 
nećeš preći svoju granicu. (Ibn Kesirov tefsir, 7/234). 

Njegova smrt 

Prenosi se od Ibn Džabira da je rekao: Izgubili smo Ibn 
Sajjada na dan Harre. Sunen Ebi Davud, 1 1/476. 


Ibn Hadžer je verifikovao ovu predaju, a smatrao je slabim 
mišljenje kako je on umro u Medini, kako su mu otkrili lice i 
klanjali mu dženazu. Fethul bari, 1 3/328. 

Da li je Ibn Sajjad Veliki Dadždžal? 

Spomenuli smo govoreći o stanju Ibn Sajjada i ispitu od 
strane Allahova Poslanika, sallallahu alejhi ve sellem, ono 
što upućuje na suzdržanost Božijeg Poslanika po pitanju Ibn 
Sajjada. Objava (vahj) nije potvrdila da se radi o 
Dedždžalu niti je ti opovrgla. 

Omer, radijjallahu anhu, se zaklinjao pred Poslanikom 
sallallahu alejhi ve sellem ,kako je Ibn Sajjad Dedždžal a 
Allahov Poslanik, sallallahu alejhi ve sellem, to nije nijekao. 

Bilo je još ashaba, neka je Allah njima zadovoljan, koji su 
se također zaklinjali kako je Ibn Sajjad Dedždžal, kao što 
se bilježi od Džabira, Ibn Omera i Ebu Zerra. 

Muhammed Ibn El-Munkadir prenosi hadis i kaže: Vidio 
sam Džabir Ibn Abdullaha kako se Allahom kune da je Ibn 
Sajjad Dedždžal. 

Upitao sam ga: Allahom se kuneš?! Odgovorio je: Zaista 
sam čuo Omera kako se u isto kune pred Poslanikom a on 
mu to nije negirao. (Buhari, 1 3/223). 

Od Nafi'a se prenosi kako je Ibn Omer rekao: Ne sumnjam, 
tako mi Allaha da je Ibn Sajjad Dedždžal. (Sunen Ebi 
Davud, 11/483). 

Od Zejd Ibn Vehaba se prenosi da je Ebu Zerr rekao: 
Deset puta da se zakunem kako je Ubn Sajjad Dedždžal- 
draže mi je nego da se zakunem da nije. 


Od Nafi'a se prenosi: Susreo se Ibn Omer sa Ibn Sajjadom 
na jednoj od medinskih ulica, pa mu Ibn Omer reče riječi 
koje ga žestoko naljutiše te se u srdžbi napuha i napuni 
ulicu. Dođe Ibn Omer kod Hafse koja je već čula vijest pa 
mu reče: Allah ti se smilovao! Sta si htio od Ibn Sajjada!? 
Zar ne znaš da je Allahov Poslanik, sallallahu alejhi ve 
sellem, rekao: Doista će se pojaviti iz srdžbe koja će ga 
naljutiti. (Muslim, 1 8/57). 

Od Nafi'a se prenosi kako je Ibn Omer, radijjallahu anhu, 

rekao: Sreo sam ga dva puta. Prvi puta sam neke ljude 

upitao: Kažete da je ovo on? 

Rekoše: Ne tako nam Allaha. Rekao sam: Lažete mi tako 

mi Allaha neki od vas su mi rekli da on neće umrijeti dok 

ne bude imao najviše imetka i djece, tako nešto tvrdite i 

danas. Popričao je sa nama, potom smo se razišli. 

Zatim sam ga sreo drugi puta a oko mu se već bilo 

pomjerilo. 

Upitao sam ga: Kada ti se desilo to sa okom? Ne znam, 

reče. 

Rekao sam mu: Ne znaš, a u tvojoj je glavi!? Da je Allah 

htio stvorio bi ga na ovom tvom štapu, reče. Potom je 

zarevao kao najžešći magarac kojeg sam čuo. 

Neki od mojih prijatelja tvrde kako sam ga udarao štapom 

dok ga nisam polomio ali se ja, tako mi Allaha, toga ne 

sjećam. 

Otišao sam kod Majke pravovjernih (sestre Hafse, 

radijjallahu anhu,) ispričati joj šta se dogodilo a ona mi 

reče: Sta si ti od njega htio? 

Zar ne znaš da je rečeno: Prvo sa čime će se pojaviti 

ljudima je srdžba koja će ga naljutiti. (Muslim, 1 8/57-58). 


Ibn Sajjad je čuo ono što ljudi govore o njemu, to ga je jako 

uznemiravalo. Branio se govoreći kako on nije Dedždžal. 

Pravdao se time kako su osobine Dedždžala koje je 

spomenuo Allahov Poslanik, sallallahu alejhi ve sellem, ne 

slažu sa njegovim. 

U hadisu kojeg prenosi Ebu Seid El-Hudri se kaže: Krenuli 

smo na hadž ili umru a sa nama i Ibn Said. 

Došli smo u jednu kuću ljudi se raziđoše a ja osta sam sa 

njim. Prestrašio sam se od njega i od onog što ljudi govore 

o njemu. Donese i stavi svoj prtljag pored mog. 

Rekoh mu: Vrućine su velike, kad bi svoje stvari stavio pod 

ono drvo. On to i učini. 

Potom pomuze ovcu donese mlijeko u velikom loncu i reče: 

Pij, Ebu Seid! Velika je vrućina, a mlijeko je toplo - rekoh. 

A ustvari mrzio sam da pijem iz njegove ruke ili da uzmem 

iz njegove ruke. 

Pa mi reče: O Ebu Seide, poželim da uzmem uže, prebacim 

ga preko drveta i objesim se zbog onoga što ljudi govore 

o meni. 

O Ebu Seide, ako neki ljudi ne poznaju hadis Allahov 

Poslanika, sallallahu alejhi ve sellem, vi Ensarije ga sigurno 

znate. 

Zar ti nisi među najboljim poznavaocima hadisa Allahov 

Poslanika, sallallahu alejhi ve sellem? 

Zar Allahov Poslanik, sallallahu alejhi ve sellem, nije rekao: 

On je kafir? A ja sam musliman! 

Zar Allahov Poslanik, sallallahu alejhi ve sellem, nije rekao: 

On neće imati djece? A ja ostavih dijete u Medini! 

Zar Allahov Poslanik, sallallahu alejhi ve sellem, nije rekao: 

Neće ući ni u Meku ni u Medinu? A ja idem iz Medine prema 

Meki. 

Ebu Seid reče: Umalo da mu nađem opravdanje. 


Potom mi reče: Tako mi Allaha ja znam ko je Dedždžal i 
poznato mi je njegovo rođenje, i znam gdje je on sad. 
Rekoh mu: Teško tebi ostatak dana! Muslim, 1 8/51 -52 

U drugoj predaji stoji da je Ibn Sajjad rekao: Tako mi 

Allaha znam gdje je Dedždžal sad. Znam mu oca i majku. 

Pitali su ga: Da li bi ti bilo drago da si ti taj čovjek 

(Dedždžal)? 

Kad bi mi se ponudilo na bih se bunio - odgovori. (Muslim, 

18/51). 

Spominju se i druge predaje o Ibn Sajjadu, koje sam, 
plašeći se preopširnosti izostavio, a i pojedini učenjaci kao 
što je Ibn Kesir, Ibn Hadžer i drugi ih odbacuju zbog 
slabosti lanca prenosilaca. (En Nihaje, 1/128, Fethul Bari, 
1 3/326). 

Pojedina ulema je u nedoumici oko Ibn Sajjada, nejasan im 
je njegov slučaj. 

Jedni kažu: On je Dedždžal. Potkrepljuju to zakletvama 
pojedinih ashaba, kao što smo spomenuli događaje Ibn 
Omera i Ebu Seida sa njim. 

Drugi smatraju kako on nije Dedždžal. Potvrđuju to riječima 
Temim Ed-Darija. 

Prije nego navedem mišljenja ovih dviju grupa spomenuću 
hadis Temima u njegovoj cjelosti: 

Muslim bilježi od Amir Ibn Serahil Eš-Sabija - Sa'ab Ibn 
Hemedana da je on pitao Fatimu bint Kajs - sestru Dahhak 
Ibn Kajsa - koja je bila od prvih muhadžira, i rekao joj: 
Ispričaj mi hadis koji si čula od Allahov Poslanika, sallallahu 
alejhi ve sellem, i nemoj ga prenositi ni od kog drugog osim 
direktno od Allahov Poslanika, sallallahu alejhi ve sellem. 


Ako hoćeš učiniću to - reče. 

Naravno, ispričaj mi. Ispričala je priču o rastanku sa svojim 
mužem, o boravku kod Ibn Ummi Mektuma a potom je 
rekla: Kad mi je istekao Iddet (čekanje) čula sam 
Poslanikovog glasnika kako poziva: Okupite se na 
zajedničkom namazu! 

Otišla sam u mesdžid, klanjala sa Allahov Poslanikom, 
sallallahu alejhi ve sellem, u safu žena neposredno iza leđa 
muškaraca. 

Kad je Allahov Poslanik, sallallahu alejhi ve sellem, završio 
namaz sjeo je na minber i smiješeći se reče: Neka svako 
ostane na mjestu gdje je klanjao. 
Znate li zašto sam vas okupio? 

Allah i Njegov Poslanik najbolje znaju, rekoše. Tako mi 
Allaha nisam vas sakupio ni da vas obrađujem ni da vas 
prepadnem. Okupio sam vas jer je Temim Ed-Dari bio 
kršćanin pa je dao prisegu (bej'at) i postao musliman. 
Ispričao mi je potpuno isto ono što sam vam kazao o 
Dedždžalu. 

Pričao mi je da se ukrcao na brod sa trideset ljudi iz 
plemena Lahm i Džuzame. Valovi su se poigravali sa njima 
mjesec dana, potom su pristali na jednom ostrvu pred 
zalazak sunca, tu ih dočeka zvijer. Od gustine njene dlake 
se nije znalo gdje joj je glava a gdje stražnji dio. 
Rekoše joj: - Teško tebi! Sta si ti ?! 
-Ja sam Džessasa. 

- A šta je to Džessasa? 

- Narode, idite do one kuće u njoj je čovjek koji vam silno 
želi reći vijesti. 

Kad nam je rekla čovjek otišli smo od nje misleći kako je 
ona šejtan. Požurili smo do kuće u kojoj zatekosmo 
najvećeg čovjeka na svijetu. 


Okovanog u lance, zavezanih ruku na vratu. Između 
stopala i koljena mu je bilo željezo. 
Rekli smo mu: 

- Teško tebi! Sta si ti?! 

- Možete saznati o meni, ali kažite vi meni ko ste vi? 

- Mi smo Arapi, ukrcali smo se na lađu, iznenadilo nas je 
uzburkano more, valovi se igraše sa nama mjesec dana, 
pristado smo na ovom ostrvu, dočeka nas dlakava zvijer 
kojoj se ne zna gdje joj je glava a gdje rep. 

Rekosmo joj: Teško tebi! Sta si ti? Džasasa, reče. 
Upitasmo a šta je to Džasasa? 

Idite onom čovjeku u onoj kući on vas silno očekuje, te smo 
požurili tebi, nismo sigurni da ono nije bio šejtan. 

- Obavijestite me o palmoviku? 

- O čemu se ti raspituješ? 

- Pitam vas za palme, da li imaju plodove? 

- Da. 

- Još malo pa neće imati plodova. 
Kažite mi o jezeru Taberijje? 

- Sta te o njemu zanima? 

- Ima li u njemu vode? 

- Mnogo je vode u njemu. 

- Još malo pa će presušiti. 
Recite mi o izvoru Zuger. 

- Sta te o njemu zanima? 

- Ima li vode na izvoru? 
Navodnjavanju li se biljke izvorskom vodom? 

- Da, ima mnogo vode i navodnjavanju njome biljke. 

- Kažite mi o Poslaniku nepismenih, šta radi? 

- Pojavio se u Mekki, došao u Medinu. 

- Jesu li se Arapi borili protiv njega? 

- Jesu. 

- I šta je uradio sa njima. 


- Pobjedio ih je i pokorni su mu. 

- I tako je bilo, znači. 

- Da. 

- To je sigurno dobro za njih. Neka ga slijede. 

Reći ću vam o sebi: Doista sam ja Mesih, još malo pa će mi 

se dozvoliti da izađem pa ću se pojaviti. 

Ići ću zemljom, neće ostati nijedno selo a da ne stignem u 

njega za četrdeset noći osim u Mekku i Tajjibu. 

One su za mene zabranjene. Kad god pokušam da uđem 

u jednu od njih dočekaće me melek sa oštrom sabljom i 

otjerati. Na svakom prilazu će stajati meleki koji će ih 

čuvati. 

Fatima kaže: Allahov Poslanik, sallallahu alejhi ve sellem, 

je rekao udarajući vrhom štapa: Ovo je Tajjiba, ovo je 

Tajjiba, ovo je Tajjiba - odnosno Medina. 

Zar vam nisam ovo već ispričao? Jesi, rekoše ljudi. 

Doista me iznenadilo kazivanje Temimovo koje je identično 

onome što sam vam govorio o Dedždžalu, Mekki i Medini. 

Nije li on u morima Sama ili Jemena, ne nego iz pravca 

istoka, iz pravca istoka, iz pravca istoka (pokazivao je 

rukom na istok Medine a to je prostor Iraka). 

Fatima reče: Ovo sam zapamtila od Allahov Poslanika, 
sallallahu alejhi ve sellem. (Muslim, 1 8/78-83). 

Ibn Hadžer, rahmetullahi alejhi, kaže: Nekima se čini da je 
hadis Fatime bint Kajs garib - usamljen, a nije tako. 
Pored Fatime bint Kajs prenose ga još i Ebu Hurejre, Aiša i 
Džabir, radijjallahu anhum. (Fethul Bari, 1 3/328). 

Mišljenja učenjaka o Ibn Sajjadu 

Ebu Abdullah El-Kurtubi, rahmetullahi alejhi, kaže: Ispravno 
je da je Ibn Sajjad Dedždžal, na osnovu spomenutog. 


Nije isključena mogućnost da bude na ostrvu u tom 
vremenu, a među ashabima u drugom vremenu. (Et Tezkire, 
702). 

A Nevevi, rahmetullahi alejhi, veli: Učenjaci kažu kako je 
njegov slučaj diskutabilan, da li je on poznati Mesih 
Dedždžal ili nije, ali nema sumnje u to kako je on jedan od 
Dedždžala. 

Ulema kaže: Iz hadisa je jasno da Allahov Poslanik, 
sallallahu alejhi ve sellem, nije dobio vahj (objavu) o tome 
da li je on Dedždžal ili neko drugi. 
Obaviješten je samo o njegovim osobinama. 
Ibn Sajjad je posjedovao moguće sličnosti, stoga Allahov 
Poslanik, sallallahu alejhi ve sellem, nije kategorički tvrdio 
ili opovrgao Ibn Sajjada ili nekog drugog kao Dedždžala. 
Zato on kaže Omeru, radijjallahu anhu: „Ako je on taj ti ga 
nećeš moći uništiti." 

A što se tiče njegovih argumenata kako je on musliman a 
Dedždžal kafir, kako Dedždžal neće a on ima potomke, 
kako Dedždžal neće ući u Mekku i Medinu a on ide iz 
Medine u pravcu Mekke, to sve nije validan dokaz, jer 
Allahov Poslanik, sallallahu alejhi ve sellem, je naglasio 
njegova svojstva u vremenu njegove smutnje i pojave na 
zemlji. 

Njegove sličnosti sa jednim od Dedždžala je i u riječima 
upućenim Allahovom Poslaniku, sallallahu alejhi ve sellem: 
Svjedočiš li ti da sam ja Allahov Poslanik? 
Njegove tvrdnje da mu dolazi iskreni i neiskreni, da vidi 
prijestolje na vodi, da mu ne bi bilo mrsko kad bi bio 
Dedždžal, da on poznaje mjesto Dedždžalovog boravka 
govoreći: Znam ga, znam gdje će se roditi i gdje je on sad! 
Kao i njegova napuhanost kad je ispunio ulicu. 


A što se tiče njegovog islama, hadždža, džihada, 
napuštanja onog što je bio - to nije jasan dokaz kako on 
nije Dedždžal. (Nevevijev komentar Muslima, 1 8/46-47). 
Jasno je iz Nevevijevih riječi kako on Ibn Sajjada smatra 
Dedždžalom. 

A Sevkani, rahmetullahi alejhi, kaže: Ljudi su se oko Ibn 
Sajjada žestoko podvojili, nejasan im je, tako da je o njemu 
svašta kazano. 

Iz hadisa se vidi kako se i sam Allahov Poslanik, sallallahu 
alejhi ve sellem, dvoumio u tome je li ili nije on Dedždžal. 

Na to njegovo dvoumljenje se može odgovoriti na dva 
načina: 

PRVI: Dvoumio se prije nego ga je Allah, azze ve dželle, 
obavijestio kako je on Dedždžal, a kad je saznao nije 
zabranjivao Omeru, radijjallahu anhu, da se zaklinje. 

DRUGI: Arapi ponekad prenesu govor u formi sumnje iako 
sam govor ne podrazumijeva sumnju. 

Ono što također upućuje kako je upravo on Dedždžal je i 
ono što bilježi Abdurrezzak Sahih predajom od Ibn Omera, 
radijjallahu anhu: Susreo sam se sa Ibn Sajjadom jednog 
dana, a sa njim je bio jedan Židov. Oko mu je već bilo 
pokrenuto kao u magarca. Kad sam ga ugledao rekao sam 
mu: Zaklinjem te Allahom kad ti je oko ugašeno? 
Ne znam Milostivog mi, reče. 

Lažeš, u tvojo je glavi. Potra ga i zareva tri puta. (Nejlul 
Evtar, 7/230-231). 

Sličnu predaju smo već spomenuli kod Muslima. 

Ono što mi izgleda očitim je i to da je i Sevkani sa onima 

koji smatraju Ibn Sajjada Velikim Dedždžalom. 


Bejhekl spominjući Temimovu predaju kaže: U njoj se vidi 
da je Veliki Dedždžal koji će se pojaviti na kraju vremena 
neko drugi mimo Ibn Sajjada. A Ibn Sajjad je samo jedan 
u nizu lažljivih Dedždžala o kojima je Allahov Poslanik, 
sallallahu alejhi ve sellem, obavijestio i većina ih se već 
pojavila. 

Čini se kako oni koji odlučno tvrde kako je Ibn Sajjad 
zapravo Dedždžal nisu čuli Temimovu predaju. 
Objediniti to dvoje je jako teško, jer kako zamisliti dječaka 
pred punoljetstvom u doba Allahov Poslanika, sallallahu 
alejhi ve sellem, sa kojim se Poslanik sreo i pitao ga, starca, 
okovanoga u lancima na ostrvu koji se raspituje o 
Poslaniku, sallallahu alejhi ve sellem, je li se ili nije pojavio?! 
Stoga je preče pretpostaviti kako ipak nisu čuli Temimovu 
predaju. 

A Omer radijjallahu anhu, moguće je da je to učinio prije 
nego je čuo Temimovu priču, a nakon što je čuo za nju, više 
se nije zaklinjao pomenutom zakletvom. 

Džabir, radijjallahu anhu, je prisustvovao Omerovoj 
zakletvi kod Allahov Poslanika, sallallahu alejhi ve sellem, 
pa je slijedio ono što je čuo od Omera, radijjallahu anhu, 
u društvu Poslanika, sallallahu alejhi ve sellem. (Fethul Bari, 
1 3/326-327). 

Smatram: Džabir je jedan od prenosilaca Temimove 
predaje, kao što to bilježi Ebu Davud u priči o Džessasi i 
Dedždžalu kao i Temim, potom Ibn Ebi Seleme kaže: U 
ovom hadisu ima nešto što nisam zapamtio. 
Džabir je svjedočio kako je Dedždžal Ibn Sajjad. 
Rekao sam mu: On je umro, lako je umro. 


On je musliman, rekao sam, iako je primio Islam, reče. On 
je ušao u Medinu. Neka je i u Medinu ušao. (Sunen Ebi 
Davud, 1 1 /476). 

Džabir je uporan u tvrdnji kako je Ibn Sajjad zapravo 

Dedždžal. 

Čak i nakon konstatacije kako je on primio islam, ušao u 

Medinu i umro. 

Spomenuli smo vjerodostojnu predaju od Džabira 

radijjallahu anhu: Umro je Ibn Sajjad na dan Harre (i ako 

nema nigdje predaje da su našli njegovo tijelo, naprotiv 

jače su predaje da je Ibn Sajjad nestao bez traga). 

Ibn Hadžer, rahmetullahi alejhi, kaže: Zabilježio je Ebu 

Nuajm El-Asbehani u djelu Tarihul Asbehan ono što 

podržava Ibn Sajjada kao Dedždžala. 

Tako navodi od Subejl Ibn Urza a on od Hasan Ibn 

Abdurrahmana a on od svog oca da je rekao: Kad smo 

osvojili Asbehan između naše vojske i Zidova je bile 

razdaljina koju smo mi prelazili. 

Došao sam do Zidova koji su se igrali i veselili. Upitao sam 

jednog poznanika među njima o razlogu veselja. 

Reče: Naš kralj sa kojim ćemo pobijediti Arape nam dolazi. 

Prespavao sam kod poznanika na krovu, klanjao sabah, a 

kad se razdanilo ugledah čovjeka kako tetura iz pravca 

vojnika. 

Čovjeka sa ukrasom na glavi oko kojeg Zidovi igraju i 

vesele se. Pogledao sam bolje i vidio Ibn Sajjada. 

Ušao je u Medinu i nije se pojavio do dana današnjeg. 

(Fethul Bari, 3/327-328). 

Ibn Hadžer, rahmetullahi alejhi, kaže: Ne može se uskladiti 
Džabirova predaja po kojoj je Ibn Sajjad umro na dan 


Harre sa predajom Hasan Ibn Abdurrahmana zato što je 
osvajanje Asbehana bilo u doba Omera, radijjallahu anhu, 
kao što to bilježi Ebu Nuajm u svojoj Historiji, a između 
ubistva Omera, radijjallahu anhu, i bitke na Harri je oko 
četrdeset godina. 

Moguće je spojiti ove predaje time kako je Hasanov otac 

pričao o onome što je bilo poslije osvajanja Asbehana za 

ovaj vremenski period. 

Tako da odgovor: Kad smo osvojili Asbehan - bude 

prešućen, odnosno: Bio sam i hodao po Asbehanu pa se 

desila priča o Ibn Sajjadu. 

Tako se osvajanje Asbehana i dolazak Ibn Sajjada nisu 

desili u isto vrijeme. (Fethul Bari, 1 3/328). 

Sejhu-l-lslam Ibn Tejmije spominje kako je slučaj Ibn 
Sajjada bio nejasan pojedinim ashabima, kako je Allahov 
Poslanik, sallallahu alejhi ve sellem, bio suzdržan dok mu 
nije postalo jasno da on nije Dedždžal, nego jedan od 
gatara, sljedbenika šejtanovih. Zato mu je otišao da ga 
iskuša. (El Furkanu bejne evlijaillahi ve bejne evlijaiššejtan, 
77). 

Ibn Kesir, rahmetullai alejhi, kaže: Misli se na to kako Ibn 
Sajjad definitivno nije Dedždžal koji će se pojaviti na kraju 
vremena zbog hadisa Fatime bint Kajs koji je konačan sud 
o ovome. (En Nihaje, 1/70). 

Ovo su neka od mišljenja učenih ljudi o Ibn Sajjadu. Ona 
su, kao što vidiš cijenjeni brate uvažena sestro, međusobno 
oprečna, i svako od njih je utemeljeno svojim dokazom. 

Stoga je Hafiz Ibn Hadžer trudeći se da pomiri različite 
hadise rekao: „Najbliža mogućnost pomirenja između 


hadisa Temima i toga kako je Ibn Sajjad zapravo 
Dedždžal je ta da je stvarni Dedždžal onaj koga je Temim 
vidio okovanog. A Ibn Sajjad je šejtan u liku Dedždžala 
toga vremena koji se uputio prema Asbehanu tu se pritajio 
sa sebi sličnim do vremena koje je Allah odredio da se u 
njemu pojavi. Zbog velike zbrke oko toga Buharija je 
slijedio metod pretežnijeg mišljenja, spomenuo samo 
Džabirov hadis od Ibn Omera o Ibn Sajjadu a prešutio je i 
nije zabilježio hadis Fatime bint Kajs u Temimovoj predaji. 
(Fethul Bari, 1 3/328). 

Ibn Sajjad je istina a ne iluzija (legenda) 

Ebu Ubejje tvdi kako je: Ličnost Ibn Sajjada iluzija nastala 
u pojedinim glavama, priča živjela u pojedinim knjigama 
pripisana Poslaniku, a Poslanik, sallallahu alejhi ve sellem, 
nije radio niti govorio osim ono što je najbolje i srž istine. 
Sad je došlo vrijeme da se ozbiljno pozabavimo hadisom, 
njegovim značenjem, svrhom i krajnjim ciljem. 
Također, moramo prenositi lanac prenosilaca kako bi se 
naše shvatanje islama spasilo nepravde i grešaka. (En 
Nihaje,l/104). 

To je ono što šejh Ebu Ubejje kaže u komentaru na 
spomenute hadis o Ibn Sajjadu! 

Odgovara mu se kako su spomenuti hadisi o Ibn Sajjadu 

vjerodostojno zabilježeni u hadiskim zbirkama, dva Sahiha 

i drugim. 

U hadisima o Ibn Sajjadu nema onog što je suprotno duhu 

hadisa ili biti istine. 

Ibn Sajjad je, kao što je rečeno, diskutabilan među 

muslimanima, bio je jedan od Dedždžala (lažljivaca). 


Allah, azze ve dželle, je njegovu laž i neispravnost učinio 

jasnom Allahovom Poslaniku, sallallahu alejhi ve sellem, i 

muslimanima. 

Ebu Ubejje pobija sam sebe u govoru. 

Ponekad u komentarima hadisa o Ibn Sajjadu kaže: Istina 

je da je Ibn Sajjad izgovarao riječi bez značenja kao što 

je običaj gatara. Ništa nije mislio tom riječju. On je opaki 

gatar varalica. (En Nihaje, 1/88). 

Ovdje priznaje kako je Ibn Sajjad opaki gatar varalica! 
Kako jednom može biti izmišljotina a drugi put gatar! 

Nema sumnje da Ebu Ubejje pobija sam sebe svojim 
govorom. 

Onaj ko pomno prati komentare Ebu Ubejje na knjigu: En 

Nihaje, El fitenu vel melahimu, od Hafiza Ibn Kesira, uočiće 

čuda. 

Ebu Ubejje je potpuni sud prepustio svom „kratkom" 

razumu o hadisima koje prenosi Ibn Kesir. 

Ono što on smatra ispravnim i prihvati to je istina, a sve 

drugo komentira suprotno hadisima ili sudi o vjerodostojnim 

hadisima kao apokrifnim - bez dokaza ili nepobitnog 

stava o točnosti. 

Ebu Ubejje o hadisima Ibn Sajjada kaže: Da li je dječak 

odgovoran (mukellef) za svoja djela? 

I da li bi Poslanik ovim tvrdnjama poklanjao toliko pažnje 

da stane kod njega i pita ga ovo pitanje? 

Je li razumno da čeka dok mu ovaj ne odgovori? 

Da li je prihvatljivo da mu dozvoli odgovor u kojem za 

sebe tvrdi poslanstvo i objavu? 

Je li to Allah slao djecu kao poslanike? 


Pitanja su koja navodimo onim kojima je razum blokiran 
pred razboritim i zdravim razmišljanjem. (En Nihaje, 
1/104). 

Odgovara mu se na ove riječi: Niko nije rekao da je 
maloljetnik mukellef (šerijatski odgovoran), niti da je Allah, 
azze ve dželle, slao djecu kao poslanike. 
Poslanik, sallallahu alejhi ve sellem, je samo želio provjeriti 
stanje Ibn Sajjada, je li on stvarni Dedždžal ili ne. 
Medinom se pročulo kako je on Dedždžal na kojeg je 
upozorio Allahov Poslanik, sallallahu alejhi ve sellem, a o 
Ibn Sajjadu mu nije došla objava pa je Allahov Poslanik, 
sallallahu alejhi ve sellem, smatrao da ono što otkriva 
njegovu lažnu ličnost - radilo se o dječaku koji je 
posjedovao moć raspoznavanja stvari - su riječi: Svjedočiš 
li da sam ja Allahov poslanik... dok mu nije rekao: Ja sam 
nešto za tebe sakrio. Kao i druga pitanja koja mu je 
postavio Allahov Poslanik, sallallahu alejhi ve sellem. 

Nije se ovim riječima željela dječakova odgovornost 
islamom nego stvarno stanje Ibn Sajjada. 
Ako je to što smo spomenuli bila namjera onda ne čudi što 
je Allahov Poslanik stao da vidi njegov odgovor iz kojeg 
je postalo jasno kako je on jedan od Dedždžala. 

Osim toga, nema zapreke da Allahov Poslanik, sallallahu 
alejhi ve sellem, ponudi islam maloljetniku. 
Buharija bilježi priču Ibn Sajjada pod naslovom: Poglavlje 
kako ponuditi islam maloljetnoj osobi. (Buhari, 6/1 81 ). 

A to što Poslanik nije kaznio Ibn Sajjada iako je tvrdio za 
sebe poslanstvo je ustvari sumnja prisutna kod Ebu Ubejje 
rezultirana nepoznavanjem mišljenja uleme koji su na nju 
odgovorili sa više odgovora od kojih spominjemo: 


1 . Ibn Sajjad je bio jedan od medinskih Židova ili jedan od 
njihovih saveznika. A između njih i Poslanika je postojao 
ugovor o primirju nakon što je Poslanik stigao u Medinu, 
ugovor u kojem je potpisano međusobno nenapadanje i da 
oni ostanu u svojoj vjeri. 

U prilog tome je i ono što bilježi Ahmed od Džabira u priči 
o dolasku Poslanika, sallallahu alejhi ve sellem, kod Ibn 
Sajjada i riječima Omera, radijjallahu anhu: Dozvoli mi da 
ga pogubim, Allahov Poslanice, a on mu odgovori: Ako je 
on taj, ti nisi njegov ubica (sahib), nego Isa sin Merjemin 
alejhi selam, a ako on nije taj nemaš pravo ubiti čovjeka 
sa kojim mi imamo ugovor. (El-Fethur Rebbanijj, 24/64- 
65). 

Ovako su odgovorili Hattabij i Begavij. 

A Ibn Hadžer kaže: „To je tako (muteajjin)." (Fethul Bari, 
6/174) 

2. Ibn Sajjad je tada bio mali, još uvijek maloljetan, ovaj 
odgovor jača predaja koju od Ibn Omera bilježi Buharija 
o odlasku Allahov Poslanika, sallallahu alejhi ve sellem, Ibn 
Sajjadu u kojoj stoji: Dok ga ne nađe kako se igra sa 
djecom kod tvrđave Benu Megale, a Ibn Sajjad je tada bio 
blizu punoljetstva. (Buhari, 6/172). 

Kadija 'ljad je izabrao ovaj odgovor. 

3. Postoji treći odgovor koji je spomenuo Hafiz Ibn Hadžer: 
„Ibn Sajjad nije jasno tvrdio da je on poslanik nego je 
zamislio kako tvrdi da ima objavu. Tvrditi da imaš objavu 
ne znači tvrditi i da si poslanik. Allah, azze ve dželle, kaže: 
„Zar ne vidiš da mi nevjernike šejtanima prepuštamo da ih 
što više na zlo navraćaju." (Prjevod značenja sura Merjem, 
ajet broj 83). 


MJESTO POJAVLJIVANJA 
DEDŽDŽALA I NJEGOVI SLJEDBENICI 

Doći će iz pravca isotka iz mjesta Horasan, od Zidova 
Asbahana, potom će hodati zemljom. Neće ostaviti niti 
jedno mjesto a da u njega ne uđe, osim Mekke i Medine - 
u njih neće moći ući jer će ih meleki čuvati. 

U pomenutom hadisu Fatime bint Kajs Allahov Poslanik, 
sallallahu alejhi ve sellem, o Dedždžalu kaže: „Nije li on u 
moru Sama ili Jemena, ne nego je u pravcu istoka, on je u 
pravcu istoka (i pokaza rukom prema istoku). (Muslim, 
18/83). 

Ebu Bekr Es-Siddik, radijjallahu anhu, prenosi da je Allahov 
Poslanik, sallallahu alejhi ve sellem, rekao: „Dedždžal će 
se pojaviti na istoku iz mjesta zvanog Horasan." 

Od Enesa, radijjallahu anhu, se prenosi da je Allahov 
Poslanik, sallallahu alejhi ve sellem, rekao: „Dedždžal će 
se pojaviti iz asbehanskih Židova, sa njim će biti 
sedamdeset hiljada Židova." (El fethur rebbanijj, 24/73). 

Ibn Hadžer, rahmetullahi alejhi, kaže: „A što se tiče mjesta 
iz kojeg će se pojaviti to će sigurno biti sa istoka." (Fethul 
Bari, 13/91). 

A Ibn Kesir, rahmetullahi alejhi, kaže: „Početak 
pojavljivanja će biti iz Asbehana iz mjesta zvanog 
Jehudijje (Židovsko)." (En Nihaje, 1/128). 

Dedždžal neće ući u Mekku niti u Medinu 

Dedždžalu je zabranjen ulaz u Mekku i Medinu kad se 
pojavi na kraju vremena. O tome postoje vjerodostojni 
hadisi, dok u ostala mjesta će jedno po jedno ulaziti. 


U hadisu Fatime bint Kajs stoji da je Dedždžal rekao: „Izaći 
ću, hodaću zemljom, neće ostati nijedno mjesto a da u 
njega ne uđem u periodu od četrdeset noći, osim Mekke i 
Tajjibe, one su mi zabranjene. Kad god pokušam da uđem 
u jednu od njih dočekaće me melek sa oštrom sabljom i 
otjerati od njih. Na svakom prilazu će stajati melek koji će 
ih čuvati." 

Pouzdano se zna da Dedždžal neće ući u četiri mesdžida: 
Mesdžidul Haram u Mekki, Mesdžidun Nebevijj u Medini, 
Mesdžidut Tur i Mesdžidul Aksa. 

Bilježi Imam Ahmed od Džunade Ibn Ebi Umejje El-Ezdija: 
Otišli smo ja i jedan od ensarija kod jednog od Poslanikovi, 
sallallahu alejhi ve sellem, ashaba i rekli mu: Kaži nam šta 
si od Allahov Poslanika, sallallahu alejhi ve sellem, čuo o 
Dedždžalu...(spomenuo je hadis i rekao): „Zaista će on 
boraviti na zemlji četrdeset sabaha, doći će na svaki izvor, 
neće se približiti samo do četiri mesdžida: Mesdžidul 
Harem u Mekki, Mesdžidun Nebevijj u Medini, Mesdžidu 
Tur i Mesdžidul Aksa. (El fethur rebbanijj, 26/76). 

Ašto se tiče predaje u dva sahiha po kojoj je Allahov 
Poslanik, sallallahu alejhi ve sellem, vidio kovrčavog, 
niskog čovjeka, ćoravog desnog oka, naslonjenog na 
čovjekovo rame kako tavafi oko Kabe, pa upita ko je on. 

Rekoše mu da je on Mesih Dedždžal. Odgovor je kako se 
radi o zabrani ulaska Dedždžala u Meku i Medinu onda 
kad se pojavi ne kraju vremena. A Allah najbolje zna. 
(Nevevijev komentar Muslima, 2/234, Fethul Bari, 6/488). 


Dedždžalovi sljedbenici 

Većina Dedždžalovih sljedbenika su Zidovi, nearapi i 
tatari, mješavina rasa. Najvećim dijelom pustinjaci (seljaci) 
i žene. 

Bilježi Muslim od Enes Ibn Malika, radijjallahu anhu, da je 
Allahov Poslanik, sallallahu alejhi ve sellem, rekao: 
„Slijediće Dedždžala sedamdeset hiljada asbehanskih 
Židova kao predvodnica." (Muslim, 1 8/85-86). 

A u Ahmedovoj predaji sedamdeset hiljada Tidžanaca. (El 
fethur rebbanijj, 24/73). 

A u spomenutom hadisu Ebu Bekra, radijjallahu anhu: 
„Slijediće ga narod lica poput iskovanih štitova." 

Ibn Kesir, rahmetullahi alejhi, kaže: „Očito je, a Allah 
najbolje zna, da se misli na turke, Dedždžalove 
pomoćnike." (En Nihaje, 1/1 17). 

Smatram da se to odnosi na nearape (e'adžem) opisane u 
hadisu Ebu Hurejre: „Neće nastupiti Sudnji dan dok se ne 
sukobite sa Havzom i Keramom od nearapa: Crvenih lica, 
krivih noseva, sitnih očiju, lica poput iskovani štitova, obuće 
od dlake. (Buhari, 6/604). 

A što se tiče toga da će najveći broj njegovih sljedbenika 
biti od beduina (seljaka) to je stoga što je neznanje 
uglavnom sa njima. 

Bilježi se u podužem hadisu Ebu Umame u kojem Allahov 
Poslanik, sallallahu alejhi ve sellem, kaže: „Od smutnje 
Dedždžala će biti i njegove riječi čobanima: Ako ti oživim 
oca i majku, hoćeš li posvjedočiti da sam ti ja Gospodar? 
Hoću, reći će. Dva šejtana će se pojaviti u liku njegovog 
oca i majke i reći: Sine, slijedi ga, zaista je on tvoj 
Gospodar." (Sunen Ibn Madže,2/1 359-1 363). 


A žene, njihovo stanje je gore od stanja beduina zbog 
brzine potpadanja pod razne uticaje i zbog neznanja. 

U hadisu Ibn Omera, radijjallahu anhu, se kaže: Doći će 
Dedždžal u dolinu žabokračine zvanu Merkanat. (Dolina 
između Medine i Taifa). 

Najviše će pred njega izaći žena, čak će čovjek otići kod 
supruge, majke, kćerke, sestre, tetke i svezati je konopcima 
plašeći se da ne izađu pred njega. (Musned Ahmeda, 
7/190, hadis 5353). 

DEDŽDŽALOVO ISKUŠENJE (FITEN) 

Iskušenje zvano Dedždžal je najveće iskušenje od vremena 
kad je Allah, azze ve dželle, stvorio Adema, alejhi selam, 
pa do dana Sudnjega. 

To stoga što će mu Allah dati veličanstvenu moć 
nadnaravnosti koja će zapanjiti i zateći razum. 

Spominje se da će sa njim biti džennet i vatra. Njegov 

džennet je vatra a njegova vatra je džennet. 

Sa njim će biti rijeka vode, brdo hljeba, naredi će nebu 

kišu pa će pasti, a zemlji bilje pa će niknuti, slijedit će ga 

zemaljske riznice, putovat će zemljom strahovitom brzinom 

poput kišnog oblaka nošenog vjetrom... i druga neprirodna 

dešavanja. 

O svemu tome govore vjerodostojni hadisi od kojih je i onaj 
koji bilježi Muslim od Huzejfe, radijjallahu anhu, da je 
Allahov Poslanik, sallallahu alejhi ve sellem, rekao: 
„Dedždžal je ćorav u lijevo oko, kovrdžave kose, sa njim 
je džennet i džehennem, njegova vatra je džennet a njegov 
džennet je vatra. (Muslim, 1 8/60-61 ). 


Također, Muslim od Huzjfe bilježi da je Allahov Poslanik, 
sallallahu alejhi ve sellem, rekao: Znam ja šta će imati 
Dedždžal, imaće dvije rijeke koje teku, jednu bijelu a 
drugu rasplamsanu od vatre. Ko ugleda jednu od njih neka 
uđe u onu koju vidi kao vatru, neka se sagne, prodrma 
glavom i napije se, to je zaista hladna voda. 
(Muslim,! 8/61). 

U hadisu Nevvas Ibn Sem'ana u kojem se spominje 

Dedždžal, se prenosi da su ashabi rekli: Allahov Poslanice, 

koliko će boraviti na zemlji? Četrdeset dana: Dan kao 

godina, dan kao mjesec, dan kao sedmica, a ostali dani 

poput naših dana. 

Rekoše: Kojom brzinom će se kretati zemljom? 

Poput kišnog oblaka nošenog vjetrom, odgovori on. 

Doći će među narod, pozvati ih i oni će mu povjerovati i 

odazvati mu se, naredit će nebesima i kiša će pasti, naredit 

će zemlji i niknut će bilje, vratiće im se stoka sa ispaše na 

kraju dana nahranjena i sa mnogo mlijeka. 

Potom će doći narodu i pozvati ih a oni će odbiti njegov 

poziv pa će on otići od njih. Postaće siromašni bez igdje 

ičega. Proći će pored ruševine pa će joj reći: Izbaci svoju 

riznicu blaga pa će ga blago slijediti kao pčele roj. 

Potom će pozvati mladića punog mladalačke snage, udarit 

će ga sabljom i prepoloviti na dva dijela. Onda će ga 

ponovo pozvati a on će doći ozarena i nasmijana lica. 

(Muslim, 1 8/65-66). 

U Buharinoj predaji od Ebu Seid El-Hudrija, radijjallahu 

anhu, stoji da je ovaj čovjek kojeg će Dedždžal pogubiti 

od najboljih ili najbolji čovjek. 

Doći će pred Dedždžala iz Poslanikovog grada, Medine i 

reći mu: Svjedočim da si ti Dedždžal o kojem nas je 

obavijestio Allahov Poslanik, sallallahu alejhi ve sellem. 


Dedždžal će reći: Kad bih ubio a potom oživio ovog 
čovjeka da li biste sumnjali u mene? 

Ne bismo, rekoše. Pa će ga ubiti a potom oživiti a čovjek 
mu reče: Tako mi Allaha, sad mi je još jasnije ko si ti. 
Dedždžal će htjeti da ga ponovo ubije, ali neće to moći 
učiniti. (Buhari, 1 3/1 01 ). 

Spomenuli smo predaju Ibn Madže od Ebu Umame El- 
Bahilija, radijjallahu anhu, u kojoj Allahov Poslanik, 
sallallahu alejhi ve sellem, o Dedždžalu kaže: „Od njegove 
smutnje je i to da će reći beduinima (seljacima): Kada bih 
oživio tvog oca i majku bi li posvjedočio da sam ti ja 
gospodar? Svakako da bih, reče. Pa će dva šejtana u liku 
oca i majke progovoriti: O sinko moj, slijedi ga, zaista je 
on tvoj gospodar." 

ZAŠTITA OD DEDŽDŽALOVOG 

ISKUŠENJA 

Poslanik, sallallahu alejhi ve sellem, je usmjerio Ummet 

onom što će ih sačuvati od iskušenja Mesiha Dedždžala. 

Ostavio je svom Ummetu jasan i vidljiv put, put čija je noć 

jasna kao dan i sa kojeg ne skrene niko osim onog ko je 

propao. Nije ostavio dobro a da nije na njega ukazao niti 

je ostavio zlo a da nas nije na njega upozorio. 

Od onoga na šta nas ja upozorio je i iskušenje Dedždžala 

jer je to najveća smutnja sa kojom će se sresti njegov 

Ummet do Sudnjeg dana. 

Svaki poslanik je upozoravao svoj Ummet na ćoravog 

Dedždžala a Muhammed, sallallahu alejhi ve sellem, je 

posebno povećao opomenu i upozorenje. 

Allah, azze ve dželle, mu je pojasnio mnoga svojstva 

Dedždžala kako bi upozorio svoj Ummet. 


On će se, bez ikakve sumnje, pojaviti baš u ovom Ummetu 
jer je on posljednji Ummet a Muhammed, sallallahu alejhi 
ve sellem, pečat poslanika. 

Ovo su samo neke od smjernica Poslanikovi kojima je 
Mustafa, sallallahu alejhi ve sellem, usmjeravao svoj 
Ummet kako bi se spasio od ovog strašnog iskušenja od 
kojeg i mi molimo Uzvišenog Allaha, azze ve dželle, da nas 
sačuva i podari nam utočište: 

1. Čvrsto pridržavanje islama, naoružavanje oružjem 
imana poznavanjem Njegovih imena i svojstava u kojim 
nema Njemu sličnih. 

Neka svako zna da je Dedždžal čovjek koji jede i pije a 
Allah je uzvišen od toga, Dedždžal je ćorav a Allah, azze 
ve dželle, nije i niko neće vidjeti svoga Gospodara dok ne 
umre a Dedždžala će vidjeti ljudi kad se pojavi, oni koji su 
mu povjerovali i oni koji su ga zanijekali. 

2. Stalno tražiti utočište od Dedždžalovog fitneluka a 
posebno to činiti u namazu o čemu postoje brojni 
vjerodostojni hadisi: Hadis kojeg bilježe dva šejha i Nesa'i 
od Poslanikove supruge radijjallahu anhu: „Zaista je 
Allahov Poslanik, sallallahu alejhi ve sellem, učio dovu u 
namazu: Gospodaru moj, utječem Ti se od kaburskih patnji 
i od iskušenja Mesiha Dedždžala..." (Buhari, 2/317). 

Buhari bilježi od Mus'aba koji kaže da je Sa'ad naređivao 
pet stvari koje je čuo od Poslanika, sallallahu alejhi ve 
sellem, kako ih naređuje, od tih pet stvari je... i od Tebe 
tražim zaštitu od kušnje dunjaluka (misli se na kušnju 
Dedždžala). (Buhari, 11/174). 

Reći «dunjaluk» a misliti na Dedždžala je jasan pokazatelj 
kako je Dedždžal najveće moguće iskušenje na dunjaluku. 
(Fethul Bari, 11/179). 


Muslim bilježi od Ebu Hurejre, radijjallahu anhu, da je 
Allahov Poslanik, sallallahu alejhi ve sellem, rekao: Kada 
neko od vas, učeći Ettehijatu, prouči šehadet neka traži 
zaštitu od četvero, neka kaže: Gospodaru, zaista kod Tebe 
tražim utočište od džehennemske kazne, kaburske patnje, 
kušnje oživljenja i smrti i od zla iskušenja Mesiha 
Dedždžala. (Muslim, 5/87). 

A imam Tavus je zahtijevao od svog sina da ponovi namaz 
ako ne bi proučio ovu dovu. (Muslim, 5/89) 

Ovo je dokaz velike želje prvih muslimana da svoju djecu 
nauče ovoj vrijednoj dovi. 

Sefarini kaže: Neophodno je da svaki alim usadi hadise o 
Dedždžalu u srca djece, žena, muškaraca... spominje se da 
će prethoditi njegovoj pojavi zaborav njegovog 
spominjanja sa minbera. (Medžmeu zzevaid ve menbeul 
fevaid, 7/335) 

Do njegovih riječi: Posebno u ovom vremenu prepunom 
fitneluka, iskušenja, vremenu u kojem su iščezli znakovi 
Sunneta, Sunnet je postao kao novotarija a novotarija 
šerijat koji se slijedi, a mi snage ni moći nemamo osim kod 
Allaha Uzvišenog. (Levamiul envaril behijje, 2/106-107) 

3. Učiti napamet ajete iz sure Kehf. Allahov Poslanik, 
sallallahu alejhi ve sellem, je naredio učenje sure Kehf pred 
Dedždžalom a u nekim predajama kraj sure Kehf, odnosno 
prvih i zadnjih deset ajeta. 

Od zabilježenih hadisa o tome je i hadis Muslima od 
Nevvas Ibn Sem'ana: ,,...ko od vas doživi njegov dolazak 
neka mu prouči početak sure Kehf." (Muslim, 1 8/65) 
Muslim također bilježi od Derda'a, radijjallahu anhu, da je 
Allahov Poslanik, sallallahu alejhi ve sellem, rekao: „Ko 


napamet nauči prvih deset ajeta sure Kehf sačuvao se 
Dedždžalovog iskušenja." 

Muslim veli: „Su'be kaže: Sa kraja sure Kehf a Hemam 
kaže: Sa početka sure Kehf." (Muslim, 6/92-93) 

Nevevi kaže: Razlog tome je mnoštvo čuda i znakova na 
početku sure Kehf, pa ko dobro razmisli o njima neće biti 
zaveden Dedždžalom, a također i kraj sure Kehf kao npr. 
riječi Uzvišenog: „Zar nevjernici misle da pored Mene za 
bogove mogu uzimati robove moje." (Prijevod značenja 
sura Sura El Kehf, ajet broj 101). 

Svakako je ovo posebnost sure Kehf u kojoj su preneseni 
hadisi u kojima se podstiče na njeno učenje, posebno 
petkom. 

Hakim bilježi od Ebu Seid El-Hudrija, radijjallahu anhu, da 
je Allahov Poslanik, sallallahu alejhi ve sellem, rekao: 
„Zaista onaj ko petkom prouči suru Kehf, ona mu osvijetli 
ono što je između dva petka." (Mustedrekul Hakim, 
2/368). 

Nema sumnje da je sura Kehf vrlo važna zbog 
veličanstvenih ajeta o stanovnicima pećine, razgovoru 
Musa alejhi selam, i Hidra, spomenu Zul Karnejna, gradnji 
ogromnog zida u zaštiti od Je'džudža i Me'džudža 
potvrda proživljena i mahšera, puhanje u sur, objašnjenje 
o propalim djelima i onima koji su mislili da su na Uputi a 
ustvari su bili u zabludi i sljepilu. 

Svaki musliman bi trebao se dobro potruditi u učenju ove 
sure, njenom pamćenju i ponavljanju a posebno u najboljem 
danu u kojem je sunce zasjalo - u danu džume namaza. 


4. Bijeg od Dedždžala i udaljavanje od njega. Najbolje 

mjesto stanovanja su Mekka i Medina za koje smo rekli da 

Dedždžal neće u njih ući. 

Musliman bi trebao u vremenu pojavljivanja Dedždžala 

udaljiti se od njega i njegovih sumnji i velikih natprirodnosti 

koje će mu Allah, azze ve dželle, dati kako bi njima ljude 

iskušao. 

Doći će čovjeku koji će misliti o sebi kako je on velikog i 

čvrstog imana pa će ga prevariti i on će ga slijediti. 

Molimo Uzvišenog Allaha, azze ve dželle, da nas i sve 

muslimane sačuva njegovih spletki. 

Ahmed, Ebu Davud i Hakim bilježe od Ebu Dehma'a da je 
čuo Imran Ibn Husajna kako kazuje hadis Allahova 
Poslanika, sallallahu alejhi ve sellem: Ko čuje za 
Dedždžala neka bježi od njega. Tako mi Allaha čovjek će 
misliti o sebi da je mu'min ali će početi slijediti Dedždžala 
zbog sumnji koje će on ubaciti. (El fethu rrebanijj, 24/74, 
Sunen Ebi Davud, 1 1 /242, Mustedrekul Hakim, 4/531 ). 

DEDŽDŽALOVA PROPAST 

Dedždžalova smrt će biti rukama Mesiha Isa'a sina 

Merjemina alejhi selam, o tome govore vjerodostojni 

hadisi. 

Dedždžal će zavladati cijelom zemljom osim Mekke i 

Medine. 

Mnoštvo svjetine će ga slijediti, njegovo iskušenje će biti 

sveopće. Od njega se neće spasiti osim mala manjina 

vjernika. 

Tada će se pojaviti Isa alejhi selam, kod Istočne munare u 

Damasku. Za njim će ići Allahovi robovi - mu'mini. 

Vodice ih prema lažljivcu Dedždžalu. 


U vremenu silaska Isa alejhi selam, Dedždžal će ići prema 

Bejtul Makdisu. 

Isa alejhi selam, će ga susresti na ulazu u mjesto zvano 

Ludd. 

Kad ga Dedždžal ugleda topit će se kao što se so topi a 

Isa alejhi selam, će mu reći: Imam za tebe udarac koji neću 

propustiti. 

Pratiće ga, udariti ga kopljem i poraziti njegove 

sljedbenike. 

Pridružit će mu se vjernici i ubijati ih sve dok drvo i kamen 

ne progovore: „O muslimanu, o Allahov robe, evo Židova 

iza mene, dođi i ubij ga, osim drveta Garkad, ono je doista 

drvo Židova." (En Nihaje, 1 /! 28-1 29) 

Spomenut ću nekoliko hadisa o propasti dedždžala i 
njegovih sljedbenika: 

Muslim bilježi od Abdullah Ibn Omera, radijjallahu anhu, 
da je Allahov Poslanik, sallallahu alejhi ve sellem, rekao: 
,,U mom Ummetu će se pojaviti Dedždžal... pa će Allah 
poslati Isaa sina Merjeminog koji je poput Urve Ibn 
Mes'uda, tražiće ga i uništiti." (Muslim,! 8/75-76) 

Ahmed i Tirmizi bilježe od Medžmea Ibn Džarija El- 
Ensarija: Čuo sam Allahov Poslanika, sallallahu alejhi ve 
sellem, kad je rekao: „Sin Merjemin će ubiti Dedždžala na 
ulazu u mjesto Ludd." 

Muslim bilježi poduži hadis od Nevas Ibn Sem'ana, 
radijjallahu anhu, o silasku Isaa alejhi selam, i ubistvu 
Dedždžala, u kojem Allahov Poslanik, sallallahu alejhi ve 
sellem, kaže: „Svaki nevjernik koji osjeti miris Isaa alejhi 
selam, će na mjestu Umrijeti, tražiće Dedžddžala dok ga 
ne nađe na ulazu u mjesto Ludd pa će ga tu i ubiti." 
(Muslim,! 8/67-68) 


Imam Ahmed bilježi od Džabir Ibn Abdullaha da je Allahov 
Poslanik, sallallahu alejhi ve sellem, rekao: „Pojaviće se 
Dedždžal u vremenu odsutnosti vjere i odstupanja od 
znanja... potom će sići Isa sin Merjemin i u praskozorje 
pozvati ljude: O ljudi, šta vas spriječava da izađete protiv 
poganog lašca? Reći će: Ovaj čovjek je džin. Krenuće za 
njim pa će vidjeti da je to Isa alejhi selam, Začuće se Ikamet 
za namaz. Reći će mu: Naprijed! Neka prođe vaš imam i 
neka vam klanja, reći će. Kad klanjaju sabah izaći će protiv 
Dedždžala. Kad ih Lažov ugleda istopiće se poput soli u 
vodi. Doći će do njega i ubiti ga. Cak će i drvo i kamen 
progovoriti: O dušo od Allaha, evo Židova! Niko od 
Dedždžalovih sljedbenika neće preživjeti." (El fethu 
rrebbanijj, 24/85-86) 

Sa njegovim ubistvom - Allah ga prokleo - završit će se i 
njegov strašn fitnet. 

Allah azze ve dželle, će one koje su vjerovali spasiti 
njegovog zla i zla njegovih sljedbenika uz pomoć 
Nadahnutog od Allaha azze ve dželle, i Njegove riječi - 
Isaa sina Merjemina i njegovih pomagača, mu'mina. A 
Allahu pripada svako dobro i hvala. 


DA LI MUSLIMANI ČEKAJU MEHDIJA 
ILI MESIHA ISA'A ALEJHI SELAM? 


Vjera koju je Allah objavio svim Vjerovjesnicima, krenuvši 
od Nuha, Ibrahima, Isa'a, Muhammeda (kao i svim drugim 
Vjerovjesnicima) je Islam, i ova vjera počiva na obožavanju 
(robovanju) samo Allaha, azze ve dželle, koji nema 
sudruga, kao i vjeri u sve Poslanika koje je Allah, azze ve 


dželle, poslao baš kako kaže Uzvišeni: "Allahu je prava 

vjera jedino - Islam. A podvojili su se oni kojima je data 

Knjiga baš onda kada im je došlo saznanje, i to iz 

međusobne zavisti. A sa onima koji u Allahove riječi ne 

budu vjerovali Allah će brzo obračunati." (Prijevod 

značenja sura Ali-lmran, ajet broj 1 9). 

"A onaj koji želi neku drugu vjeru osim islama, neće mu biti 

primljena, i on će na onome svijetu nastradati." (Prijevod 

značenja sura Ali-lmran, ajet broj 85). 

I rekao je Allah, azze ve dželle, o Nuhu, alejhi selam: "A 

ako glave okrenete - pa, ja od vas nikakvu nagradu ne 

tražim, mene će Allah nagraditi, meni je naređeno da 

budem musliman." (Prijevod značenja sura Yunus, ajet broj 

72). 

A rekao je o Ibrahimu, alejhi selam: "Ibrahim nije bio ni 

jevrej ni kršćanin, već pravi vjernik, vjerovao je u Boga 

jednoga i nije bio idolopoklonik." (Prijevod značenja sura 

Ali-lmran, ajet broj 67). 

I rekao je Uzvišeni: " On vas je izabrao i u vjeri vam nije 

ništa teško propisao, u vjeri pretka vašeg Ibrahima. Allah 

vas je odavno muslimanima nazvao, i u ovom Kur'anu, da 

bi Poslanik bio svjedok protiv vas, i da biste vi bili svjedoci 

protiv ostalih ljudi. Zato, molitvu obavljajte i zekat dajite i 

u Allaha se pouzdajte; On je Gospodar vaš, i to kakav 

Gospodar i kakav zaštitnik!" (Prijevod značenja sura 

Hadždž, ajet broj 78). 

I rekao je: "Gospodaru moj, Ti si mi dao dio vlasti i naučio 

me tumačenju nekih snova! O Stvoritelju nebesa i Zemlje, Ti 

si Zaštitnik moj i na ovome i na onome svijetu; daj da umrem 

kao musliman i pridruži me onima koji su dobri!" (Prijevod 

značenja sura Yusuf, ajet broj 1 00). 


Dok je Kršćanstvo izmijenjena i "pokvarena" vjera koja je 
izašla iz Tev/hida u Sirk, pa su tako počeli da obožavaju 
Isa'a, alejhi selam, i njegovu majku Merjem - a na drugu 
stranu zanevjerovali su u Muhammeda, sallallahu alejhi ve 
sellem, koga je Isa'a, alejhi selam, najavio u Indžilu. 

Muslimani vjeruju da će pred kraj ovodunjalučkog života 
pojaviti se dobar čovjek po imenu Mehdi, on će da ujedini 
muslimane i da ih vodi, dok će njegova pojava ustvari biti 
uvertira za silazak Isa'a, sina Merjemina, alejhi selam. 

Stoga ne treba da nešto bude čudno oko toga da 
muslimani čekaju dvije ličnosti: Dobrog čovjeka po imenu 
Mehdi koji je od loze Allahova Poslanika, sallallahu alejhi 
ve sellem, i druga ličnost je Allahov Poslanik, sallallahu 
alejhi ve sellem, po imenu Isa'a. 

Rekao je Ibn Kajjim, rahmetullahi alejhi: "Sva tri Ummeta 
iščekuju pojavu očekivanog koji će se pojaviti pred kraj 
svijeta - i pojava očekivanog (Mesiha) je najavljena u svim 
vjerama. Muslimani očekuju pojavu i silazak Isa'a, alejhi 
selam, sa Nebesa i on će da slomi (uništi) krst, da ubije 
Svinje, da se bori i uništi svoje neprijatelje od Jevreja i 
Kršćana koji su ga obožavali, a također muslimani očekuju 
pojavu Mehdija koji je od loze Allahova Poslanika, 
sallallahu alejhi ve sellem, i on će Zemlju da ispuni pravdom 
baš kako je prethodno bila ispunjena zlom i nepravdom. " 
(Pogledati Igase 2/338). 

Imami Buhari i Muslim zabilježili su hadis od Ebu Hurejre, 
radijjallahu anhu, u kome stoji da je kazao, rekao je 
Allahov Poslanik, sallallahu alejhi ve sellem: "Tako mi 
onoga u čijoj ruci je moja duša, samo što se nije pojavio 
među vama sin Merjemin (Isa'a) koji će biti pravedni sudija 


(uspostavit će pravdu na Zemlji), on će da slomi krst, ubije 
svinje i da podigne (povuče propis) Džizju, te će se u 
njegovu vremenu toliko umnožiti imetak da neće se moći 
naći osoba koja bi taj imetak primila." (Buhari 2222 i 
Muslim 1 55). 

Dok u hadisu od Džabira, radijjallahu anhu, prenosi se da 
je kazao Allahov Poslanik, sallallahu alejhi ve sellem: "Doći 
će Isa sin Merjemin, njihov vođa Mehdija će reći: De, klanjaj 
nam! Isa alejhi selam će reći: Ne, vi ste vođe jedni drugima, 
time je Allah počastio ovaj Ummet." (El Menarul Munif, 
147-148) 

Od Ebu Hurejre se bilježi da je Resulullah, sallallahu alejhi 
ve sellem rekao: Kako li će vam biti kada među vas siđe 
Isa sin Merjemin a predvodnik vaš bude jedan od vas. 
(Buharija, 6/491) 

Od Džabira , radijallahu anhu se prenosi da je čuo 
Resulullaha, sallallahu alejhi ve sellem: Neprestano će se 
skupina iz mog ummeta boriti za istinu do Sudnjeg dana. 
Pa reče: Sići će Isa sin Merjemin a njihov vođa će reći: Dođi, 
klanjaj nam. Pa će mu reći: Ne, zaista su jedni od vas vođe 
drugima. To je Allahova počast prema ovom ummetu. 
(Muslim, 2/193-194) 

Od Džabira , radijallahu anhu, se prenosi da je Resulullah, 
sallallahu alejhi ve sellem rekao: Biće na kraju mog ummeta 
čovjek koji će dijeliti nebrojeno blago. Džabir radijallahu 
anhu, jedan od prenosilaca hadisa veli: Rekao sam Ubu 
Nedri i Ebu Alau: Sta mislite je li to Omer ibn Abdulaziz? 
Rekli su: Ne. (Muslim, 1 8/38-39) 


Od Ebu Seid el Hudrija, radijallahu anhase prenosi da je 
Resulullah, sallallahu alejhi ve sellem rekao: Pojaviće se na 
kraju mog ummeta Mehdija. Allah će ga napojiti kišom, 
zemlja će dati plodove a imetak samo dobro, umnožiće se 
stoka, uzvisiće se ummet, živjeće sedam ili osam (misli se na 
godine). (Mustedrekul Hakim, 4/557-558) 

Također, od Ebu Seid el Hudrija se prenosi da je 
Resulullah, sallallahu alejhi ve sellem rekao: Obradovaće 
vas Mehdija. Biće poslan u vremenu velikih raskola i 
zemljotresa. Ispuniće zemlju poštenjem i pravdom kao što 
je bila ispunjena zlom i nepravdom. Sa njim će biti 
zadovoljni stanovnici i nebesa i zemlje. Imetak će pravo 
dijeliti. Čovjek upita: Kako pravo? Jednako među ljudima, 
odgovori.lspuniće Allah srca ummeta Muhammedovog, 
sallallahu alejhi ve sellem bogatstvom, okružiti ih pravdom. 
Narediće glasniku da poviče: Treba li kome šta od imetka!? 
Neće se javiti niko osim jednog čovjeka, pa će mu reći: Idi 
kod čuvara blaga! Reći će čuvaru: Mehdija ti naređuje da 
mi dadneš blaga.Cuvar će mu reći: Požuri! Kad uzme čisto 
zlato pokajaće se i reći: Bio sam najpohlepniji iz ummeta 
Muhammeda , sallallahu alejhi ve sellem. Zar meni nije 
dovoljno ono što i njima!? Vratiće blago ali ga niko neće 
htjeti i reći će mu sa: Mi nikad ne uzimamo ono što smo dali. 
Tako će biti sedam ili osam ili devet godina. Nakon toga u 
životu više neće biti dobra. (Musned Ahmeda, 3/37) 

U rečenom je dokaz da će se nakon smrti Mehdije pojaviti 
veliko zlo i iskušenje. 

Od Alije, radijallahu anhu se prenosi kako je Resulullah, 
sallallahu alejhi ve sellem rekao: Mehdija je iz naše 
porodice, Allah će mu dati boljitak u jednoj noći. (Musned 
Ahmeda, 2/58, hadis 645) 


Ibn Kesir kaže: Allah će mu oprostiti, pomoći ga, nadahnuti 
i voditi, nakon što nije bio takvim. (En Nihaje, 1 /29) 

Prenosi se od Ebu Seid el Hudrija, radijallahu anhu, da je 
Resulullah , sallallahu alejhi ve sellem rekao: Mehdija je od 
mene, proćelava čela, iskrivljenog nosa. Ispuniće zemlju 
dobrom i pravdom kao što je bila puna zla i nepravde, 
vladaće sedam godina. (Sunen Ebi Davud, 1 1/375, hadis 
4265) 

Od Ummu Seleme se prenosi da je čula Resulullaha, 
sallallahu alejhi ve sellem kad je rekao: Mehdija je iz moje 
porodice, od djece Fatimine. (Sunen Ebi Davud, 1 1/373, 
Sunen Ibn Madže, 2/1 368) 

Iz navedeni hadisa se razumije da će se Mehdi pojaviti 

prije Isa'a, alejhi selam, odosno da će Isa'a klanjati iza 

Mehdija. 

Nakon toga uprava i vodstvo pripast će Isa'u, alejhi selam, 

i on će ubiti Dedžala — a to je ustvari očekivani Mesih 

zablude kod Jevreja. 

Tako da muslimani očekuju pojavu Mesiha Isa'a sina 
Merjemina koji je prava istina, dok Kršćani očekuju 
izmišljenu (zamišljenu) ličnost koja je ubijena, razapeta na 
krst a potom ukopana, dok Jevreji čekaju Mesiha Dedžala 
kojeg će svojom rukom da ubije Isa'a, alejhi selam. 
Također, Sunnet Allahova Poslanika, sallallahu alejhi ve 
sellem, nas je uputio da će Je'džudž i Me'džudž biti uništeni 
dovom Isa'a, alejhi selam, i nakon toga će Zemlja biti 
potpuno očišćenja od Sirka i Kufra i na Zemlji neće ostati 
osim Muwehidi (oni koji iskreno i na pravi način obožavaju 
Allaha, azze ve dželle). 


U vjerodostojnoj zbirci hadisa od imama Muslima stoji: 
"Jedno jutro Allahov Poslanik, sallallahu alejhi ve sellem, 
govorio je o Dedždžalu. Spuštao je i dizao svoj glas o 
njemu (pridajući tome važnost), tako da smo zamišljali da 
je Dedždžal u palmoviku nedaleko od Medine. Pošto smo 
otišli do njega, on je to primijetio pa reče: - Sta je vama? 
Mi rekosmo: - Allahov Poslanice, ti si govorio o Dedždžalu 
jutros, pa si dizao i spuštao glas, tako da smo mi mislili da 
je on negdje nedaleko od Medine. Poslanik, sallallahu 
alejhi ve sellem, reče: - Od nečega drugog se ja bojim za 
vas. Ako on izađe a ja budem sa vama, ja ću vas zaštiti, a 
ako mene ne bude među vama, onda je svaki čovjek sam 
sebi branitelj, a Allah je zastupnik moj i svakog muslimana. 
Dedždžal je mladić kovrdžave kose, njegovo oko je 
prazno i mrtvo (slijep je u jedno oko). Kao da ga ja 
uspoređujem s Abdul-Uzzom, sinom Katanovim. Ko ga od 
vas dočeka, neka prouči početne ajete sure El-Kehf. On će 
izaći na putu između Sama i Iraka, pa će odvraćati desno 
i lijevo (od Pravog puta). O Allahovi robovi, budite čvrsti! 
Mi tada rekosmo: - Allahov Poslanice, a koliko će on 
boraviti na Zemlji? Poslanik, sallallahu alejhi ve sellem, 
reče: - Četrdeset dana! Jedan dan će biti kao godina, 
jedan kao mjesec, jedan kao hefta, ostali dani će biti 
obični, vaši dani. 

Mi rekosmo: - Allahov Poslanice, taj dan koji će biti kao 
godina, hoće li nam u njemu biti dovoljan namaz jednog 
običnog dana? Poslanik reče: - Ne, nego mu odredite 
vrijeme. Mi rekosmo: - Allahov Poslanice, a kako brzo će 
se kretati po Zemlji? Poslanik, sallallahu alejhi ve sellem, 
reče: - Kao kiša koju vjetar tjera. On će doći jednoj grupi 
ljudi, pa će ih pozvati, a oni će mu povjerovati i odazvati 
mu se. On će narediti nebu pa će kišu liti, a zemlja će 
plodove davati. Stada će se više ugojiti i napasti i davat 


će više mlijeka. Zatim će doći narodu, pa će ih pozvati, a 
oni će ga odbiti i neće prihvatiti njegove riječi. On će se 
vratiti od njih, a oni će osvanuti ogoljeni i neće više imati 
ništa od svoje imovine. Zatim će naići pored razvalina, pa 
će im reći: - Izbacujte svoja blaga! Pa će za njim ići blago 
razvalina kao što pčele prate maticu. A zatim će pozvati 
jednog čovjeka, mladića, pa će ga udariti sabljom tako da 
će ga rastaviti na dva dijela, a onda će ga pozvati, i ovaj 
će mu se odazvati, a lice će mu sijati od smijeha. 
Dok on bude tako radio, Allah će poslati Mesiha, sina 
Merjemina, (Isa'a alejhi selam), pa će sići na Bijelu munaru, 
na istočnoj strani Damaska, između dvije žuto-bijele 
munare, a ruke će držati na krilima dva meleka. Kad 
pogne svoju glavu, kapi vode će mu kapati, a kad digne 
onda će mu teći kao zrna bisera. Koji god nevjernik osjeti 
njegov dah, neće ostati živ. Njegov će dah dosezati dokle 
doseže njegov pogled, pa će tražiti Dedždžala sve dok 
ga ne stigne na vratima Ludda, gdje će ga ubiti. Poslije 
toga će doći Isa'a, alejhi selam, ljudima koje je Allah 
sačuvao od Dedždžala, pa će im potrti njihova lica i 
saopćiti im njihove stepene u Džennetu." (Muslim 2937). 

Nakon što smo podobono obrazložili ono što je bio glavni 
dio pitanja ostaje nekoliko stvari koje treba još pojasniti, 
odnosno stvari koje se treba da kažu, a u kojima se vi o 
pitaoče direktno treba da nađete. 

Stvari koje su važnije da čovjek poznaje jeste da sagleda 
svoju trenutnu situaciju i stanje (to je bitnije od onoga šta 
će se desiti u budućnosti) koje se ogleda u spoznaji istine i 
prave vjere koju će slijediti. 

Mi muslimani smo ubjeđeni da je samo ispravna vjera Islam, 
i mi u svojoj vjeri ne pravimo razliku među Allahovim 


Vjerovjesnicima osim onoga što je došlo od ovoga Šerijata, 
a također nismo skrenuli sa pravoga puta pretjerujući u 
pogledu jednog od Allahovi Vjerovjesnika, također naša 
vjera je prirodna vjera (ar. Fitre) i u njoj nema 
kontradiktornosti da je troje ustvari jedno, a niti da se 
može Tvorcu i Gospodaru svega pripisati nešto od 
manjkavosti ili uopćeno nekom od Allahovi Vjerovjesnika, 
kako to čine Jevreji. 

Dok vrline i vrijednosti Islama nije moguće opisati u ovom 
kratkom tekstu, naprotiv na tu temu su napisani tomovi i 
tomovi materijala i knjiga. 

I zadnja stvar koju bi vama preporučio od srca: 

1 . Da svoje srce i razum okreneš ka svome tvorcu dovom da 
ti pokaže ispravan put - pravu vjeru, te da ti grudi proširi 
kako bi ova plemenita vjera ušla u tvoje srce. 

2. Da pronađeš prevod Kur'ana na svom jeziku i da počneš 
sa razmišljanjem iščitavati i povećati svoje znanje općenito 
o Islamu kako bi uz Allahovu pomoć spoznao put istine. 

Ono što ja mogu da kažem jeste da molim Allaha, azze ve 
dželle, da ti proširi grudi i razum za ovu plemenitu vjeru i 
da se spasiš na dan kada ni imetak a niti sinovi neće biti 
od koristi. 

Neka je svaka hvala Allahu, subhanehu ve te'ala, s čijom blagodati 
završavaju se sva dobra djela! Neka je salavat i selam na Njegovog roba i 
poslanika Muhammeda, sallallahu alejhi ve sellem, na njegovu porodicu, 
supruge, potomke, sve ashabe i sve koji ih slijede u dobru do Sudnjega 
dana. Molim Te, Uzvišeni Allahu, da ovaj trud učiniš iskrenim radi Tvoga 
Plemenitog lica i da njime okoristiš Svoje robove. Slavljen neka si Ti, 
Gospodaru moj, i hvaljen. Nema istinskog boga osim Tebe.Od Tebe 
oprosta tražim i Tebi se kajem. 

Rekao je Allahov Poslanik, sallallahu alejhi ve sellem: 

"Srca će biti izložena smutnjama poput prostiraea koji se širi dio 
po dio, koje srce je upije ostavit će na njemu jednu crnu tačku, a 
koje srce je odbije ostavit će na njemu jednu bijelu tačku tako 
da će postat dva srca, bijelo koje će biti blistavo čisto i njemu 
neće moći fitna da našteti sve dok je Nebesa i Zemlje; i drugo 
srce crno poput spaljena kolca. Takvo srce neće poznavati 
dobro niti će negirati grijeh osim onoga što upije, spozna iz 
okoline (strasti)*" (Hadis je po šartovima Buharije i Muslima)* 

